
1. MASS-MEDIA ROMÂNEASCĂ

 

■ AGENŢIA DE ŞTIRI “MEDIAFAX” 

19-04-2001

BUDAPESTA - Parlamentul Ungariei a început, joi, dezbaterea generală a proiectului Legii statutului maghiarilor de peste hotare, fapt caracterizat drept “eveniment istoric” de către preşedintele legislativului ungar, Áder János, prezent la recepţia organizată de conducerea Parlamentului în onoarea reprezentanţilor maghiarilor de peste graniţe, relatează Agenţia MTI.

Áder János a declarat, pe baza interpelărilor formulate în prima parte a discuţiilor, că există şanse reale ca dezbaterea proiectului să se desfăşoare într-o atmosferă mai moderată decât de cea obişnuită, iar susţinerea va fi mai largă decât până în prezent. 

În expunerea susţinută în faţa Parlamentului, ministrul ungar al Afacerilor Externe, Martonyi János, a calificat Legea statutului maghiarilor de peste hotare drept o lege a solidarităţii naţionale. El a subliniat că a sosit timpul înaintării acestui proiect de lege, deoarece a fost creată deja unitatea organică a celor trei obiective principale ale politicii externe ungare: obiectivele euro-atlantice, cele de bună vecinătate şi cele de politică naţională, unitatea lor fiind evidentă chiar şi pentru maghiarii de peste hotare. 

Şeful diplomaţiei ungare a arătat că există un consens între partidele parlamentare ungare în ceea ce priveşte cele trei obiective şi problemele de fond ridicate de acestea. 

Reprezentantul celui mai important partid de guvernământ, secretarul de stat în Ministerul ungar al Afacerilor Externe, Németh Zsolt, a precizat că adoptarea acestei legi va contribui la soluţionarea problemei create naţiunii ungare de Tratatul de la Trianon, problemă ale cărei efecte sunt resimţite de zeci de ani. 

Grupul parlamentar al Partidului Socialist Maghiar (MSZP), cel mai important partid de opoziţie, şi-a exprimat disponibilitatea de a sprijini proiectul Legii pentru maghiarii de peste hotare, apreciind că acesta poate fi un mijloc important de construire a naţiunii. 

 

● 19-04-2001

BUCUREŞTI - Legea statutului minorităţilor naţionale din Ungaria, intrată joi în dezbaterea Parlamentului de la Budapesta, va constitui subiectul unei runde de consultări între ministerele de Externe ale României şi Ungariei, programată pentru sfârşitul lunii aprilie, au declarat, joi, surse diplomatice. 

Legea statului maghiarilor de peste hotare va determina reducerea fenomenului emigraţionist la care sunt supuse comunităţile maghiare din statele situate în imediata vecinătate a Ungariei, a declarat secretarul de stat în MAE ungar, Zsolt Nemeth. 

Scopul principal a Legii este acela de a stopa, prin acordarea diferitelor privilegii şi ajutoare, stabilirea definitivă în Ungaria a maghiarilor de peste hotare. Secretarul de stat a subliniat că, în prezent, 25% dintre maghiarii de peste hotarele Ungariei doresc să se stabilească definitiv în această ţară, iar procentul ar putea creşte după aderarea ei la Uniunea Europeană. 

Conform aceloraşi declaraţii, stabilirea definitivă în Ungaria a unui număr mare de maghiari din ţările vecine ar determina suprasolicitarea sistemului instituţional al statului. Legea statutului va diminua, pe de altă parte, efectele acestui proces, în condiţiile în care persoanele care vor solicita aprobările necesare stabilirii definitive în Ungaria vor pierde în mod automat atât actul de identitate care le atestă apartenenţa la naţiunea maghiară, cât şi o parte din privilegiile acordate în baza acestuia. 

Zsolt Nemeth apreciază că, prin adoptarea şi aplicarea acestei legi, guvernul Ungariei “şterge o datorie istorică” faţă de maghiarii de peste hotare, cel mai important efect pe termen scurt fiind creşterea numărului maghiarilor din alte state care îşi vor declara identitatea cu ocazia unui viitor recensământ şi, în consecinţă, îmbunătăţirea datelor referitoare la evoluţia demografică a maghiarimii din Bazinul Carpatic.

 

● 23-04-2001 

BUCUREŞTI - Parlamentul de la Budapesta dezbate, de săptămîna trecută, legea privind statutul maghiarilor din ţările vecine, document care reflectă una din promisiunile electorale ale făcute de premierul Viktor Orban în campania electorală din 1998. 

Momentul dezbaterii legii ţine de calculele politicii interne din Ungaria. Dacă va fi aprobată de Parlament, legea va intra în vigoare în 2002, an electoral şi ar putea aduce importante beneficii electorale pentru partidul lui Viktor Orban. Fapt sesizat şi de opoziţia solcialistă de la Budapesta, care se opune adoptării acestei legi. Deşi legea este departe de a conferi cetăţenie pentru maghiarii din statele vecine Ungariei, aşa cum se vorbea în urmă cu câţiva ani, ea este importantă atât pentru etnicii maghiari din aceste state, cât şi pentru cetăţenii ţărilor vecine Ungariei. 

Prevederile acestui document arată că statul ungar se angajează să susţină învământul de orice nivel, în limba maghiară, din statele vecine Ungariei. La Budapesta se avansează deja cifre despre mărimea unui astfel de ajutor. Conform unor date neoficiale, ar fi vorba despre 20.000 de forinţi (sub 80 de dolari) anual pentru copiii care frecventează şcoli de orice nivel cu predare în limba maghiară. Situaţia se complică pentru că, cel puţin în România, sistemul alocaţiilor pentru copii nu face diferenţă între etnii şi se va ajunge la situaţia unei discriminări pe acest criteriu. Pe de altă parte, e clar că legea va obliga guvenul ungar la un efort suplimentar, pentru că majoritatea facilităţilor prevăzute de lege se suportă de la bugetul de stat. În cele din urmă, contribuabilul ungur va suporta acest ajutor acordat minorităţilor.

Partea ascunsă a legii este că, odată intrată în vigoare, va oferi autorităţilor ungare o evidenţă detaliată nu atât despre numărul maghiarilor din statele vecine, cât despre educaţia, profesia, veniturile, acestora. În plus, de prevederile legii pot beneficia nu numai un etnicii unguri, ci şi soţul/soţia acestora şi copilul rezultat dintr-o căsătorie mixtă, cu condiţia să meargă la o şcoală în limba maghiară.

“Legea statutului”, cum este cunoscută în Ungaria, ar putea deveni o problemă pentru autorităţile din statele vecine. Autorităţile de la Bucureşti se vor confrunta, în scurt timp, cu o chestiune delicată care va alimenta discursul naţionalist de pe scena politică de la Bucureşti, mai ales că în România trăieşte cea mai numeroasă comunitate maghiară din statele vecine Ungariei.

Iată principalele prevederi ale acestei legi:

“Parlamentul Republicii Ungaria, pentru a-şi îndeplini obligaţiile faţă de ungurii care trăiesc în afara graniţelor ţării, aşa cum se arată în articolele 3 şi 6 ale Constituţiei, şi pentru a promova relaţile acestora cu Ungaria, având în vedere dezvoltarea relaţiilor regionale cu statele din regiunea Europei Centrale, adoptă prezenta lege: 

1. Cadrul general. 

Legea se referă la acele persoane de naţionalitate ungară care nu sunt cetăţeni ai Ungariei şi care trăiesc în Croaţia, RFI, Austria, România, Slovenia, Slovacia şi Ucraina, care: 

a) şi-au pierdut cetăţenia ungară din alte motive decât o declaraţie voluntară de renunţare la cetăţenie şi 

b) nu se află în posesia unui permis de şedere în Ungaria. (...) 

2. Legea se aplică şi soţiei/soţului care locuieşte împreună cu persoana identificată la articolul 1) şi copiilor minori care cresc împreună cu părinţii. 

1) Subiecţii acestei legi sunt îndreptăţiţi să aibă anumite avantaje şi să primească o anumită asistenţă, pe teritoriul Ungariei, ca şi în locul în care îşi au rezidenţa permanentă, în statele în care trăiesc, confrom condiţiilor din aceată lege. 

2) Prevederile referitoare la anumite avantaje şi calificarea pentru a primi o anumită asistenţă- trebuie să fie aplicate în concordanţă cu obligaţiile internaţionale ale Ungariei. (...) 

3. Republica Ungaria, în scopul de a 

a) îşi menţine contactele permanente, 

b) a asigura aplicabilitate acestei legi, 

c) a asigura relaţiile culturale, economice şi familiale, 

d) menţine libera circulaţie a persoanelor şi ideilor, 

asigură tratamentul cel mai preferenţial cu putinţă în privinţa dreptului de intrare în Ungaria şi al rezidenţei pentru subiecţii acestei legi, fără a prejudicia obligaţiile internaţionale pe care şi le-a asumat. (...) 

4. 2) persoanele vizate de lege sunt îndreptăţite să folosească gratuit serviciile oricărei biblioteci publice. 

3) Alte dorinţe ale indivizilor care fac obiectul acestei legi, în privinţa serviciilor oferite de muzee de stat şi alte institute publice de educaţie, vor fi reglementate prin legislaţia specifică. (...) 

5. Organizaţiile non-profit care operează legal în statele vecine pot cere unei fundaţii publice să le sprijine activitatea. Activităţile vizate sunt: 

a) conservarea şi promovarea limbii ungare, a literaturii, culturii şi artei populare. 

b) conservarea, sprijinirea şi cercetarea tradiţiilor ungare. 

c) alte activităţi educaţionale, culturale sau ştiinţifice care au ca scop păstrarea identităţii naţionale. Oamenii de ştiinţă unguri care se încadrează în prevederile prezentei legi pot deveni membri străini ai comitetelor publice ale Academiei Ungare de Ştiinţe. 

7. Premii de stat, burse 

1) Ungaria dă asigurări că persoanele care fac obiectul acestei legi, pentru recunoaşterea activităţilor lor deosebite în serviciul poporului Ungar şi care au îmbogăţit contribuţia ungară la patrimoniul univesal, pot primi titluri, premii şi diplome din partea Ungariei. 

2) În procesul stabilirii condiţiilor pentru bursele şcolare, posibilitatea primirii unor asemenea burse trebuie să fie asigurată pentru peroanele care fac obiectul acestei legi. 

8. Prevederi legate de asigurările sociale şi de sănătate. 

1) Persoanele care fac obiectul prezentei legi şi care muncesc conform prevederilor articolului 16 - dacă nu există alte reglementări internaţionale, trebuie să contribuie la sistemul ungar de asigurări sociale în conformitate cu legislaţia în vigoare. Aceste contribuţii vor împuternici persoanele să beneficieze de sistemul asigurărilor de pensii şi de sănătate, aşa cum prevede legea. 

2) Persoanele care fac obiectul acestei legi care nu sunt obligate să contribuie la sistemul asigurărilor de sănătate şi de pensii, aşa cum se stipulează mai sus, au dreptul de a cere rambursarea costurilor serviciilor de sănătate pe care le-au plătit în avans. Cererile se fac la insituţiile publice care se ocupă de acest domeniu. 

9. Beneficii pentru călătorii. 

1) Persoanele care fac obiectul prezentei legi sunt îndreptăţite să obţină beneficii în Ungaria la transportul public, iar la căile ferate se aplică tarifele pentru clasa a 2a. 

2) Transportul gratuit se acordă pentru copii până la 6 ani şi persoane peste 65 de ani. (...) 

12. Educaţie post-universitară pentru profesorii unguri care trăiesc înafara graniţelor 

1) Profesorii unguri care trăiesc în afara graniţelor şi care predau în limba maghiară în state vecine se califică să participe la specializări regulate în Ungaria, şi să primească beneficii. Studiile post-universitare se fac conform unui număr de locuri aprobat anual de ministerul Educaţiei. 

2) Pentru durata studiilor post-universitare, persoanele de la punctul 1) pot, pe durata acestor studii, să li se ramburseze costurile de cazare şi cele ale călătoriei. 

3) Un număr de studenţi, stabilit anual de ministerul Educaţiei, pot urma cursuri universitare în Ungaria. 

14. Pregătirea persoanelor din afara graniţelor: 

1) Ungaria promovează păstrarea limbii materne, cultura şi identitatea naţională a ungurilor care trăiesc în afara graniţelor prin sprijinirea organizării de programe în insituţiile de învăţămînt în limba maghiară acreditate în ţările vecine. Resursele financiare vor fi identificate şi indicate ca alocaţii bugetare”. 

 

●23-04-2001 

GALYATETŐ - Numărul copiilor proveniţi din familiile maghiarilor de peste hotarele Ungariei care ar putea beneficia de sprijinul pentru învăţămînt acordat în baza Legii statutului este cuprins între 170.000 şi 180.000, a declarat, duminică, în cadrul unei conferinţe de presă susţinute la Galyateto, în nord-vestul Ungariei, secretarul de stat în Ministerul ungar al Afacerilor Externe, Németh Zsolt, citat de Agenţia MTI. 

Németh a precizat că sprijinul va viza acordarea unei sume anuale de 20.000 de forinţi pentru fiecare copil care urmează cursurile unei şcoli cu predare în limba maghiară. În plus, maghiarii de peste hotare vor beneficia de alţi 600 de milioane de forinţi, reprezentînd sprijinul total acordat pentru achiziţionarea articolelor şcolare. 

Secretarul de stat în Ministerul ungar al Afacerilor Externe a subliniat că facilităţile prevăzute de Legea statutului maghiarilor de peste hotare ar putea determina rămînerea acestora în ţările natale şi ar putea constitui un sprijin important pentru instituţiile maghiare de învăţămînt din aceste state. 

Németh a precizat că, în afară de Slovacia, nici una din ţările vecine Ungariei, cu o minoritate maghiară importantă, nu are şanse să devină membru al Uniunii Europene în perioada în care Ungaria va accede la acest statut. El a afirmat, de asemenea, că, după aderarea la Uniunea Europeană, Ungaria va manifesta o atitudine cât mai favorabilă etnicilor maghiari din statele membre ale Uniunii Europene şi a precizat că reglementările acesteia permit emiterea unor vize naţionale care le-ar putea asigura maghiarilor şi posibilitatea de a munci în Ungaria. 

Secretarul de stat a precizat că maghiarii din ţările vecine Ungariei reprezintă, pentru ţara mamă, resurse importante de forţă de muncă, adăugînd că numărul locurilor de muncă vacante existente în Ungaria se ridică la 100.000. 

 

● 23-04-2001 

BUCUREŞTI - Premierul Adrian Năstase a declarat, luni, că Guvernul va examina textul legii privind statutul maghiarilor de peste hotare care este discutat în Parlamentul de la Budapesta şi va avea şi o consultare pe această temă cu partea ungară. 

Năstase a spus că se poate remarca că această lege poate avea un caracter discriminatoriu, în sensul în care discriminarea pozitivă a etnicilor maghiari poate însemna o discriminare negativă faţă de ceilalţi. 

O altă problemă privind această lege este autodeclararea cetăţenilor români ca fiind etnici maghiari, a spus Năstase. “S-ar putea să ne trezim că descoperim că sunt 7 milioane de unguri în Transilvania”, a mai afirmat Adrian Năstase, adăugînd că nu se ştie cum se va face depistarea cetăţenilor maghiari. “Dacă UE va legitima această reglementare, ne va interesa şi pe noi pentru românii din jurul graniţei”, a mai spus Năstase. 

Legea statutului maghiarilor de peste hotare, intrată, săptămîna trecută, în dezbaterea Parlamentului de la Budapesta, va constitui subiectul unei runde de consultări între ministerele de Externe ale României şi Ungariei, programată pentru sfîrşitul lunii aprilie, au declarat surse diplomatice române. 

Potrivit oficialităţilor ungare, această lege va determina reducerea fenomenului emigraţionist la care sunt supuse comunităţile maghiare din statele situate în imediata vecinătate a Ungariei. Scopul principal al legii este acela de a stopa, prin acordarea diferitelor privilegii şi ajutoare, stabilirea definitivă în Ungaria a maghiarilor de peste hotare. 

 

● 23-04-2001

BUDAPESTA - Cotidianul “Nepszabadsag” publică un raport întocmit de Ministerul Afacerilor Externe din Ungaria, referitor la costurile probabile ale aplicării Legii statutului maghiarilor de peste hotare. 

Conform acestuia, dintre cei 3 - 3,5 de milioane de maghiari care trăiesc în ţările aflate în vecinătatea Ungariei, 2,2 - 2,6 milioane vor solicita actul de identitate care să ateste că sunt beneficiari ai statutului, iar dintre aceştia, 750.000 se vor folosi de privilegiile oferite de această lege pe teritoriul Ungariei. 

Conform estimărilor guvernamentale, pe parcursul perioadei 2001-2002, cheltuielile bugetare vor creşte cu aproximativ 8,5 de miliarde de forinţi din cauza aplicării Legii statutului. 

MAE ungar va finanţa deschiderea a 25 de birouri în statele vecine cu Ungaria, unde vor fi depuse solicitările. Anual, aceste birouri vor primi aproximativ 555.000.000 de forinţi (185.000 dolari) pentru a funcţiona. Eliberarea propriu - zisă a legitimaţiilor va fi efectuată de către Ministerul de Interne de la Budapesta, iar pentru investiţiile tehnice şi de infrastructură necesare, MI va primi pe parcursul a doi ani 2 miliarde de forinţi. 

În anul 2002, ajutoarele din sistemul educaţional, care vor fi alocate pe baza Legii statutului, vor ajunge la aproximativ 600 de milioane de forinţi. Maghiarii de peste hotarele Ungariei vor avea posibilitatea să călătorească, de patru ori pe an, cu o reducere de 90 la sută cu trenul sau cu autobuzul pe teritoriul Ungariei, prevedere care necesită alocarea unui fond de 500 de milioane de forinţi. Pe parcursul anului 2002, familiile maghiarilor care au cel puţin 2 copii, iar aceştia frecventează cursurile unei şcoli sau grădiniţe maghiare de peste hotarele Ungariei, vor primi 20.000 de forinţi (80 dolari). Această prevedere a legii statutului presupune alocarea a unui miliar de forinţi din fonduri bugetare. Pentru achiziţionarea unor materiale didactice, guvernul de la Budapesta va aloca anual 350 de milioane de forinţi (116.000). De asemena, guvernul Ungariei va aloca anual 2 miliarde de forinţi pentru înfiinţarea unor universităţi maghiare peste hotarele statului. 

Consturile aplicării prevederilor Legii statutului maghiarilor de peste hotarele Ungariei se ridică astfel, anual, la aproximativ 8,5 miliarde de forinţi, însă Guvernul de la Budapesta se aşteaptă la încasări de 5 miliarde de forinţi, după ce pe baza legii va fi legalizată munca “la negru” a maghiarilor de peste hotare pe teritoriul Ungariei. 

Opoziţia parlamentară din Ungaria susţine că banii alocaţi pentru aplicarea legii nu au fost evaluate corect, deoarece aceste costuri ar putea atinge anual chiar şi un nivel de 20-30 milliarde de forinţi. 

 

● 24-04-2001 

VIENA - Cotidianul austriac “Die Presse” apreciază că intenţia Ungariei de a asigura un statut special comunităţilor maghiare de peste hotare va crea dificultăţi Uniunii Europene şi spaţiului Schengen, transmite MTI. 

Cotidianul prezintă poziţia viceprimarului oraşului Debrecen, Somogyi Béla, care a declarat că “aceasta este o problemă deosebit de delicată”. “Am fost deja întrebaţi dacă Ungaria şi-ar putea imagina situaţia în care ar rămîne în afara spaţiului Schengen, însă ţara este dispusă să facă totul pentru aderarea la Uniunea Europeană”, a afirmat Somogyi. 

Politicienii unguri au recţionat, la rîndul lor, la îndoielile reprezentanţilor Uniunii Europene referitoare la posibilitatea de compatibilizare a Legii statutului cu reglementările Uniunii, afirmînd că Slovacia, Slovenia, Croaţia şi Portugalia dispun deja de legi similare, fără ca acestea să ridice probleme deosebite. 

Somogyi a mai afirmat că Ungaria ar trebui să introducă, după aderare, obligativitatea vizelor faţă de maghiarii din România sau Iugoslavia. Maghiarii din România nu pot fi însă obligaţi să se deplaseze la Bucureşti pentru a obţine viza de intrare în Ungaria, iar această problemă nu are nimic în comun cu Uniunea Europeană. Somogyi Béla a recunoscut însă că Ungaria nu va adopta o poziţie de forţă în această problemă, întrucât ea “ar putea periclita aderarea ţării la Uniune”. 

“Die Presse” subliniază că Legea statutului maghiarilor de peste hotare a făcut, şi în Ungaria, obiectul unor dispute, criticii susţinînd că îndeplinirea angajamentelor cuprinse în lege ar impune efectuarea unor cheltuieli în valoare de 36,7 milioane de euro. 

 

● 24-04-2001 

BUDAPESTA - Premierul slovac, Mikulas Dzurinda, şi-a exprimat, luni îngrijorarea faţă de proiectul Budapestei de acordare a unor drepturi speciale etnicilor maghiari din ţările vecine Ungariei, relatează Agenţia France Press. 

Proiectul, care este discutat în Parlamentul de la Budapesta, prevede ajutorarea etnicilor maghiari din ţările din regiune, mai ales din România, Slovacia şi Serbia, în materie de muncă, educaţie şi asistenţă medicală. 

“Aplicarea anumitor părţi din acest proiect ar putea afecta relaţiile (între grupurile etnice) din ţările vecine sau între Ungaria şi vecinii săi”, a declarat Dzurinda după o întîlnire cu omologul său ungar, Viktor Orban. 

“Slovacia acordă o mare importanţă coexistenţei paşnice, nu doar în regiune ci şi din interiorul frontierelor sale”, a adăugat el. 

Acest proiect, propus săptămîna trecută de Guvernul conservatorului Viktor Orban, vizează ajutarea a circa trei milioane de etnici maghiari pentru a-şi apăra limba şi identitatea naţională, lingvistică şi culturală. 

Ungaria a pierdut două treimi din teritoriul său în urma Tratatului de la Trianon din 1920, după primul război mondial. 

Ungaria, care se află printre primele ţări care vor adera la Uniunea Europeană în cursul anilor următori, doreşte să evite un val de imigraţie din ţările vecine mai sărace. 

Dzurinda a declarat că Slovacia “va studia proiectul într-o manieră intensă” şi şi-a exprimat “speranţa că va exista o cale pentru consultări pe această temă cu partea ungară”. Orban a declarat, la rândul său, “că nu este îngrijorat că legea va perturba legăturile bilaterale ale Ungariei cu vecinii săi”. “Dimpotrivă, ea va contribui la stabilitatea în regiune”, a declarat el. 

Circa 1,7 milioane de maghiari trăiesc în România, 600.000 în Slovacia, 350.000 în Iugoslavia, 200.000 în Ucraina, 22.000 în Croaţia, 10.000 în Slovenia şi 17.000 în Austria. 

Proiectul de lege prevede acordarea dreptului de muncă pe timp de trei luni în Ungaria, cu avantajele sociale corespunzătoare, acces gratuit la studii universitare şi la pregătire profesională. 

 

● 27-04-2001

BRATISLAVA - Partidul Naţional Slovac (SNS), membru al opoziţiei parlamentare slovace, intenţionează să propună un proiect de lege pe baza căruia statul slovac ar urma să acorde suma de 6.000 de coroane locuitorilor din regiunile cu populaţie mixtă ale Slovaciei care îşi înscriu copiii la şcolile de stat predare în limba slovacă, transmite Agenţia MTI. 

Preşedintele partidului, Anna Malíková, a prezentat, vineri, o serie de propuneri menite să contracareze efectele “proastei şi foarte periculoasei” Legi al statutului maghiarilor de peste hotare. Malíková a precizat că reglementarea, care permite intervenţia în afacerile interne ale Slovaciei, va determina creşterea numărului de membri ai minorităţii maghiare şi exploatează situaţia creată de nivelul scăzut de trai al ţărilor postcomuniste, oferindu-le maghiarilor de peste hotare posibilitatea de a lucra în Ungaria. Preşedintele SNS consideră că, în cazul în care Ungaria va fi acceptată în structurile Uniunii Europene înaintea statelor vecine, această facilitate ar putea avea o un efect considerabil asupra maghiarilor de peste hotare. 

Sprijinul menţionat în propunerea legislativă slovacă ar fi cu 18.000 de forinţi mai mare decât ajutorul în valoare de 20.000 de forinţi asigurat prin Legea statutului maghiarilor de peste hotare. 

Referindu-se la “politica expansivă a cercurilor oficiale ungare care trăiesc în vraja spiritului Ungariei istorice”, Malíková a afirmat că intenţia ascunsă a Legii statutului maghiarilor de peste hotare este aceea de a constitui “primul pas spre anularea Tratatului de la Trianon”, acţiune în urma căreia maghiarii din străinătate ar deveni, prin facilităţile materiale de care vor beneficia, “un fel de elită socială” care ar asimila pe slovacii din regiunile de Sud ale Slovaciei. 

Malíková şi-a manifestat, de asemenea, îngrijorarea faţă de faptul că, potrivit Legii statutului, “statutul de maghiar de peste hotare va putea fi obţinut şi de persoane de altă naţionalitate” şi “s-ar putea ca slovacii să fie atraşi de facilităţile materiale acordate”. 

 

● 02 mai 2001 

BUCUREŞTI - Consultările dintre autorităţile române şi cele ungare, pe tema legii privind statutul maghiarilor din afara graniţelor statului ungar, încep miercuri, la Bucureşti, a declarat, ministrul român al Afacerilor Externe, Mircea Geoană. Mircea Geoană a arătat că discuţiile pe marginea proiectului de lege privind statulul maghiarilor din afara graniţelor încep, miercuri, la sediul MAE, cu ambasadorul Ungariei la Bucureşti. Guvernul român şi-a formulat un punct de vedere unitar în această privinţă şi acesta va fi prezentat părţii maghiare, pe canale diplomatice, a precizat Geoană. El a arătat căsubiectul delicat al statutului maghiarilor de pretutindeni trebuie analizat “într-un dialog deschis, normal cu Ungaria”. Şeful diplomaţiei româneşti a menţionat că dincolo de dimensiunea politică şi evaluarea relaţiilor bilaterale şi a contextului regional în care se va încadra, aceast proiect de lege trebuie analizat în profunzime, pentru a se observa eventualele probleme practice pe care le va ridica punerea sa în practică. Punctul de vedere oficial al autorităţilor române va fi făcut public doar la finalul consultărilor, a mai spus ministrul de Externe. 

Mircea Geoană declară că România nu consideră că unele facilităţi acordate cetăţenilor Republicii Moldova (de exemplu, burse pentru elevi şi studenţi) ar putea constitui un precedent pentru legea statutului maghiarilor. Precedentul invocat de partea ungară este cel al legii privind statutul slovacilor de dincolo de graniţe, a adăugat ministrul român de Externe. 

În ceea ce priveşte implicarea statului român în problemele românilor din afara graniţelor ţării, Geoană susţine că acest subiect “va urca” pe agenda Guvernului şi a diplomaţiei româneşti, un exemplu concret fiind cel al tratatului semnat cu Macedonia, ale cărui prevederi se referă şi la aromânii din această ţară. “E nevoie de o manieră mai ofensivă de abordare a acestei probleme. A sosit timpul să devenim mai activi, mai implicaţi”, a declarat Mircea Geoană. El consideră că s-au făcut lucruri bune şi în ultimii ani, în acest domeniu, dar acum ele trebuie accelerate şi dezvoltate. În acest sens, trebuie să existe o colaborare mai strînsă între instituţiile româneşti din domeniul economic, financiar, cultural şi religios, pentru sprijinirea românilor care trăiesc în statele vecine, a precizat ministrul român de Externe.

● 02 mai 2001 

BUCUREŞTI - Preşedintele UDMR Markó Béla a apreciat, într-un interviu acordat cotidianului “Romániai Magyar Szó”, că atacurile îndreptate împotriva Legii statutului maghiarilor de peste hotare nu vizează conţinutul acesteia, ci mai degrabă “mesajul simbolic” al documentului. 

Conform declaraţiilor liderului UDMR, mesajul simbolic al legii este acela că statul ungar, reprezentat de instituţiile administraţiei centrale, va dispune de un act juridic cu efecte concrete asupra maghiarilor de peste hotare. 

Markó a precizat că Guvernul Ungariei trebuie să arate o deschidere mai mare faţă de analizarea şi soluţionarea problemelor existente şi a subliniat că Executivul României a emis, la rîndul său, un act referitor la susţinerea românilor de peste hotare, în bugetul României existînd fonduri destinate diferitelor publicaţii din Republica Moldova. De asemenea, studenţii români din Moldova înscrişi în universităţile româneşti beneficiază de burse din partea statului român. 

În opinia liderului UDMR, pe baza acestor date, maghiarii din România ar putea fi îndreptăţiti să vorbească despre discriminare faţă de românii de peste hotare, deoarece aceştia beneficiază de diferite ajutoare de care etnicii maghiari nu dispun. Marko Bela a subliniat, însă, că nu consideră că acest sprijin este un fapt negativ şi crede că gesturile de acest gen arată grija pe care statul o poartă românilor din străinătate. 

“A sosit timpul să lăsăm deoparte obiecţiile de ordin sentimental, să ne aşezăm la masa tratativelor, acest lucru necesitînd, atât din partea guvernanţilor unguri, cât şi din cea a românilor, o atitudine deschisă, în condiţiile în care, într-un mediu ostil, Legea statutului nu va putea fi aplicată sau va întîmpina dificultăţi. În cazul în care acest mediu ar avea la bază o relaţie de colaborare, impunerea legii ar putea avea efectele scontate”, a declarat preşedintele UDMR. 

 

● 03-05-2001

BUCUREŞTI - Legea privind statutul maghiarilor din afara Ungariei, dezbătută de Parlamentul de la Budapesta, este percepută în mod diferit de deputaţii UDMR, unii dintre ei considerînd că facilităţile cuprinse în această lege sunt binevenite, în timp ce alţii cred că acest act normativ cuprinde prevederi “subţiri” sau că această lege “încalcă dreptul la libera alegere a identităţii”. 

Deputatul UDMR Ervin Szekely, de profesie jurist, consideră că apartenenţa la o naţiune este o chestiune personală şi intimă, care nu se poate reglementa prin lege. “Eu ştiu despre mine că sunt maghiar şi fără legitimaţie, iar faptul că statul ungar doreşte să premieze asumarea identităţii este o măsură criticabilă”, a declarat, joi, Ervin Szekely. În opinia lui Szekely, această lege exclude în mod oficial din sfera maghiarilor pe acele persoane care, din diverse motive, nu vor să solicite o legitimaţie de maghiar sau “cărora le este refuzată (întemeiat sau nu) eliberarea certificării apartenenţei la naţiunea maghiară”. Pe de altă parte, deputatul UDMR crede că există riscul ca, sub presiunea facilităţilor acordate de lege, “să apară falşi maghiari care să se declare maghiari doar pentru anumite avantaje materiale”. “Nu cred că naţiunea maghiară ar avea nevoie de astfel de membri şi nu pot accepta nici ca o anumită protecţie socială să fie acordată pe criterii etnice şi nu pe citeriul necesităţilor”, a opinat Szekely. 

Deputatul Kovacs Csabo consideră că proiectul de lege privind maghiarii din ţările vecine Ungariei reprezintă o concretizare a promisiunilor electorale făcute de FIDESZ, principalul partid de guvernămînt din Ungaria, în campania electorală din 1998. “În campania electorală, FIDESZ a promis dublă cetăţenie pentru maghiarii de pretutindeni, dar proiectul de lege privind statutul maghiarilor reprezintă o formă mult atenuată a acestei promisiuni”, a declarat Kovacs Csabo. El a arătat că prin acest proiect de lege şi prin facilităţile acordate, Ungaria “are interes să contrabalanseze munca la negru”, dând posibilitatea maghiarilor din ţările vecine să lucreze legal timp de trei-şase luni în Ungaria. “Facilităţile cuprinse în proiectul de lege nu au repercusiuni deosebit de serioase pentru ţările din jurul Ungariei. Dat fiind reacţiile din Slovacia şi România, ar fi fost de dorit ca acest proiect de lege să fie supus consultărilor”, a opinat deputatul UDMR. El a apreciat că proiectul de lege iniţiat de autorităţile ungare “este destul de subţire” şi, din acest motiv, “suspiciunile şi temerile nu-şi au locul”. 

Şi Attila Kelemen, liderul grupului parlamentar al UDMR din Camera Deputaţilor, crede că proiectul de lege privind statutul maghiarilor ar fi trebuit supus dezbaterilor înainte de analizarea lui de Parlamentul ungar. “Este o treabă normală ceea ce se propune prin acest proiect de lege. Orice stat trebuie să-şi apere cetăţenii din afara graniţelor. Şi România ar trebui să facă acest lucru”, a declarat Attila Kelemen. El crede că acest subiect este “prea politizat”. 

Asztalos Ferenc consideră că facilităţile propuse de autorităţile ungare au drept scop rămînerea maghiarilor pe meleagurile natale. “Legea este un fel de blocaj în calea emigrării”, a precizat Ferenc. 

Deputatul Konya Hamar a declarat că acest proiect de lege “reglementează situaţia politică şi istorică, în care graniţele unei naţiuni nu coincid cu graniţele statului naţional”. “Interpretările politice sunt tendenţioase şi am impresia că şi Guvernul român a fost grăbit şi pripit în interpretări”, a declarat Konya Hamar. 

Proiectul de lege prevede, pentru maghiarii din ţările vecine Ungariei, o serie de facilităţi de natura socială, culturală, de învăţămînt, transport. Una dintre prevederile proiectului de lege precizeză că maghiarii ai căror copii urmează şcoli maghiare primesc anual de la statul ungar 20.000 de forinţi (aproximativ 2 milioane de lei). Beneficiarii proiectului de lege trebuie să primească o recomandare din partea organizaţiilor maghiare din ţările de origine (UDMR sau bisericile istorice maghiare), iar un organism guvernamental din Ungaria va emite “legitimaţia de maghiar”. 

 

● 10 mai 

Legea statutului maghiarilor de peste hotare, supusă dezbaterii Parlamentului ungar, transformă Tratatul de la Trianon într-o “bombă cu ceas”, scrie, în ediţia sa de joi, cotidianul ceh “Hospodárské Noviny”, citat de MTI. 

Amintirea Tratatului de la Trianon, care a pus capăt statutului de mare putere al Ungariei, este şi acum o traumă pentru maghiari, apreciază cotidianul, în articolul intitulat “Trianonul a devenit parte a luptei politice”. 

Cotidianul ceh susţine că noua iniţiativă a guvernului ungar “are şanse de reuşită” şi afirmă că Legea statutului maghiarilor de peste hotare promite tuturor persoanelor care declară că aparţin naţiunii maghiare o îmbunătăţire imediată a condiţiilor de viaţă, considerînd că toţi cei care se declară maghiari pot beneficia de acest statut. Ei vor obţine anumite drepturi, precum dreptul la muncă şi educaţie în Ungaria, acordate, pînă în prezent, numai cetăţenilor Ungariei. De asemenea, ei vor avea posibilitatea de a solicita burse şi de a primi sprijin pentru creşterea copiilor. 

“Hospodárské Noviny” susţine că vecinii Ungariei se tem de Legea statutului, în condiţiile în care premierul slovac şi guvernul român şi-au exprimat deja îngrijorarea, iar OSCE li s-a alăturat. 

Liderii ţărilor vecine au semnalat, deocamdată într-un mod deosebit de moderat, faptul că aplicarea unor paragrafe ale Legii statutului maghiarilor de peste hotare ar putea tulbura bunele relaţii cu autorităţile de la Budapesta. Ei se tem însă în primul rînd de reîntregirea fără violenţă a Ungariei Mari şi în special de faptul că Viktor Orban nu va retrage această iniţiativă cu un an înaintea alegerilor, încheie cotidianul ceh. 

 

● 10 mai 

Fostul ministru al Minorităţilor naţionale din România, Eckstein Kovacs Peter, a declarat, joi, că Legea statutului maghiarilor de peste hotarele Ungariei nu va determina o aderare în masă la naţiunea ungară. 

Eckstein a subliniat că facilităţile oferite de Legea statutului nu sînt suficient de mari pentru a-i determina "pe români, pe rromi sau pe cetăţenii de alte naţionalităţi să-şi renege apartenenţa etnică". El a recunoscut că există posibilitatea ca unii cetăţeni să se declare maghiari numai pentru a beneficia de aceste facilităţi, dar nu crede că acest fenomen va avea o amploare deosebită. 

Senatorul UDMR consideră că singurele probleme care ar putea apărea în aplicarea prevederilor legii ar fi cele legate de stabilirea apartenenţei la naţiunea maghiară, “o problemă spinoasă, delicată, care prezintă pericolul ca sentimentele unor persoane să fie lezate”. De asemenea, el apreciază că legitimaţia de maghiar ar trebui acordată pe baza simplei declaraţii de apartenenţă la naţiunea maghiară. “Dacă un om se declară maghiar, nu trebuie să îl verific, pentru că acest lucru ţine de libera opţiune a fiecăruia”, a afirmat Eckstein. 

De asemenea, fostul ministru al Minorităţilor apreciază că înscrierile masive în UDMR Cluj înregistrate în ultima perioadă se datorează în principal realizărilor Uniunii şi mai puţin punerii pe tapet a Legii statutului maghiarilor de peste hotarele Ungariei. 

Legea privind statutul maghiarilor din ţările vecine, aflată în dezbaterea Parlamentului Ungariei de aproximativ trei săptămîni, reflectă una dintre promisiunile electorale făcute de premierul Viktor Orban în campania electorală din 1998. Proiectul de lege prevede, pentru maghiarii din ţările vecine Ungariei, o serie de facilităţi de natura socială, culturală, de învăţămînt, transport. Una dintre prevederile proiectului de lege precizeză că maghiarii ai căror copii urmează şcoli maghiare primesc anual de la statul ungar 20.000 de forinţi (aproximativ două milioane de lei). Persoanele care fac obiectul Legii statutului maghiarilor pot fi angajate pe teritoriul Ungariei prin permise care vor fi eliberate conform prevederilor generale pentru cetăţenii străini în Ungaria. Beneficiarii proiectului de lege trebuie să primească o recomandare din partea organizaţiilor maghiare din ţările de origine (UDMR sau bisericile istorice maghiare), pe baza căreia vor putea solicita un document de identificare ungar, de la o instituţie a administraţei centrale ungare, care va fi stabilită ulterior şi va fi denumită autoritate de evaluare.

 

 

 

■ AGENŢIA DE ŞTIRI “ROMPRES” 

●18-04-2001

Bucureşti - Parlamentul de la Budapesta va începe joi, 19 aprilie, dezbaterile pe marginea proiectului de lege privind statutul maghiarilor din afara graniţelor ţării, la care va participa, în calitate de invitat, preşedintele UDMR, Marko Bela. 

Potrivit liderului UDMR, Legea în discuţie va acorda anumite facilităţi etnicilor maghiari care locuiesc în afara ţării, ele fiind în special cele de natură culturală, privitoare la accesul educaţional în Ungaria, prin intermediul unor burse, frecventarea bibliotecilor s.a. De asemenea, se are în vedere şi acordarea dreptului de muncă a cetăţenilor maghiari din afara graniţelor pentru perioade de trei luni ale anului. 

Marko Bela a mai declarat că adoptarea acestei legi este absolut necesară etniei, asemănând drepturile prevăzute în această lege cu cele pe care statul român le acordă cetăţenilor Republicii Moldova. 

Parlamentul ungar va dezbate pe 19 aprilie proiectul legii statutului special al maghiarilor de peste hotare. Potrivit acestui proiect, de altfel controversat, aproximativ trei milioane de etnici maghiari, care trăiesc în afara graniţelor Ungariei, ar urma să beneficieze de asistenţă din partea guvernului de la Budapesta de aproximativ 33 milioane euro în doi ani. 

 

● 19-04-2001

Budapesta - Parlamentul Ungariei se reuneşte joi în sesiune plenară pentru a dezbate, pentru prima dată, proiectul de lege privind statutul special ce va fi acordat etnicilor maghiari din afara graniţelor Ungariei. 

Viitoarea lege va constitui o piatră de hotar istorică şi va furniza un cadru legal relaţiilor ungaro-maghiare, declara în ajun secretarul de stat ungar pentru afaceri externe, Zsolt Nemeth, citat joi de presa ungară. 

Potrivit dlui Nemeth, o astfel de lege ar oferi avantaje importante etnicilor maghiari din afara Ungariei în domeniile educaţiei, muncii, călătoriilor şi culturii, inclusiv ajutor financiar. Acest act legislativ va avea, de asemenea, un efect important, în opinia oficialului ungar, şi în ce priveşte rămânerea etnicilor maghiari în ţările natale, mai ales în condiţiile în care e de aşteptat ca, după aderarea Ungariei la Uniunea Europeană, numărul etnicilor maghiari care vor dori să se stabilească în Ungaria să crească. 

Un efect pe termen scurt ar fi, potrivit secretarului de stat ungar, creşterea numărului persoanelor care se vor declara maghiari la recensămintele organizate în ţările vecine, scrie cotidianul “Nepszabadsag”. 

În timp ce “Nepszabadsag” citează declaraţia dlui Nemeth potrivit căreia la elaborarea proiectului de lege s-a urmărit armonizarea sa cu prevederile UE, săptămânalul de limbă engleză “Budapest Sun” notează că ambasadorul UE în Ungaria, Michael Lake, s-a arătat preocupat, afirmând că va cere detalii privind compatibilitatea legii cu normele europene. Delegaţia UE în Ungaria a primit proiectul acum două săptămâni şi urmează să facă o declaraţie oficială după ce îl va examina, precizează Budapest Sun, citând biroul de presă al delegaţiei UE. 

Csaba Tabajdi, reprezentant al Partidului Socialist Ungar (MSZP), care a fost unul dintre principalii critici ai legii, a apreciat în săptămânalul de limbă engleză că “dacă Uniunea Europeană şi-ar fi creat un sistem internaţional decent de apărare a minorităţilor, Ungaria nu ar fi fost nevoită să adopte o asemenea lege”. El a afirmat că, în timp ce etnicii maghiari din ţările vecine se aşteptau la mai mult şi vor considera legea insuficientă, opinia publică din Ungaria este indignată, apreciind că avantajele oferite sunt excesive. 

În schimb, Miklos Csapody, membru al Forumului Democratic Ungar, a descris aceste avantaje ca fiind un “minimum minimorum”. 

Dl Zsolt Nemeth, membru al partidului de guvernământ Federaţia Tinerilor Democraţi (FIDESZ), a afirmat că se poate vorbi de un consens naţional în privinţa legii, inclusiv cu MSZP, care şi-a arătat disponibilitatea pentru negocieri, notează cotidianul “Magyar Hirlap”. Fracţiunea MSZP este de părere însă că de avantajele oferite etnicilor maghiari de peste hotare trebuie să beneficieze şi cetăţenii ungari. Excepţie de la consens ar face, potrivit dlui Nemeth, Alianţa Democraţilor Liberi (SZDSZ), dar, în acelaşi cotidian, Istvan Szent-Ivanyi, liderul fracţiunii parlamentare a SZDSZ, precizează că neînţelegerea constă în faptul că dl Nemeth nu a considerat semnificativă obţinerea sprijinului acestei formaţiuni. Secretarul de stat a menţionat, la rândul său, că nu exclude negocierile cu nici un partid, arată “Magyar Hirlap”. 

Avantajele concrete pe care le va oferi legea maghiarilor din afara Ungariei vor deveni clare doar după dezbatere. Oficialităţi guvernamentale s-au referit până acum, potrivit “Budapest Sun”, la permise de lucru în Ungaria valabile pe trei luni anual, reduceri de 90 la sută pentru transport sau sprijin financiar pentru educaţia copiilor. “Nepszabadsag” notează într-un comentariu că, probabil, principala sursă de neînţelegeri o va constitui aspectul financiar, MSZP şi SZDSZ temându-se că guvernul a subestimat cheltuielile necesare aplicării legii, ceea ce dus la naşterea unor formulări precum “clientelism” sau “etnocorupţie”. 

Având în vedere că la început se vorbea de “cetăţenie externă” şi de “legea avantajului”, iar acum s-a ajuns la legea “privind maghiarii din ţările vecine”, actul legislativ va însemna în final mai puţin decât s-a dorit iniţial, comentează “Nepszabadsag”. Or, această metamorfoză este un semn că guvernul Orban a înfruntat realităţile: constrângerile bugetare, aşteptările UE şi sensibilităţile ţărilor vecine. 

 

● 23-04-2001

Budapesta - “În prezent maghiarimea are nu numai forţa de a-şi organiza bine viaţa în interiorul frontierelor, dar putem încerca ca, unind părţile de naţiune de dincolo de hotare, să realizăm programul reunificării naţiunii dincolo de frontiere şi să adăugăm forţa vitală a milioanelor de maghiari rămaşi în afara frontierelor la forţa celor 10 milioane de maghiari care trăiesc în Ungaria”, a declarat, duminică, la Pecsvarad, premierul Ungariei, Viktor Orban, cu prilejul înmânării drapelului ungar milenar, notează în ediţia sa de luni cotidianul “Magyar Hirlap”. 

“Începe să se adeverească faptul că maghiarimea dispune de capacitatea de a constitui un stat şi devine o certitudine cotidiană că, în această regiune, noi, maghiarii, vom fi capabili să edificăm statul cel mai stabil, cel mai constant, cel mai transparent şi care poate apăra cel mai bine interesele cetăţenilor săi”, a declarat şeful executivului ungar. 

În pofida tuturor dificultăţilor “ţara se construieşte, construim căi ferate - ultima cale ferată a fost construită în 1942 şi tot atunci în Ardeal s-au construit autostrăzi şi poduri. Ne-am dat seama că nu ne putem baza nici pe rudele de la Bruxelles, nici pe unchii din America ci numai pe noi înşine”, a mai apreciat premierul Ungariei. 

În acest context oficialul ungar a evocat totodată visul Sfântului Ştefan, potrivit căruia “în Bazinul Carpatic trebuie să existe un popor civilizat, plin de încredere în sine, care să prospere, să se consolideze şi care să fie capabil să-şi organizeze propriul cămin şi stat şi să elaboreze legile acestuia conform propriilor sale aptitudini”. 

 

● 24-04-2001

Bucureşti - Premierul Adrian Năstase a apreciat luni că legea statutului maghiarilor de peste hotare este un document cu caracter discriminatoriu. 

“Suntem în faza în care examinăm textul ce se discută la Budapesta. Nu ne putem permite să discutăm despre o activitate legislativă din Parlamentul unei alte ţări, decât în măsura în care o astfel de lege ar avea incidenţe asupra României. Problemele care se pun sunt legate de caracterul discriminatoriu al reglementărilor. Indiferent că este vorba de elemente de discriminare pozitivă, acest lucru înseamnă, totuşi, discriminare negativă faţă de alţii pe raţiuni etnice”, a explicat şeful Executivului. 

Premierul Adrian Năstase a atenţionat asupra riscurilor autodefinirii ca etnici maghiari, arătând că, “la un moment dat, în cazul acordării anumitor facilităţi, unii români ar fi tentaţi să se declare brusc cetăţeni maghiari, şi astfel să se descopere că România deţine pe neaşteptate 7 milioane de unguri în Transilvania”. 

În context, primul ministru şi-a exprimat nedumerirea faţă de modalitatea care va fi adoptată de Ungaria în vederea identificării etnicilor maghiari. “Cum se va face? Există un detector pentru detectat maghiarii. Dacă se pune problema să se declare maghiar şi cel care este căsătorit cu un etnic maghiar, se complică şi mai tare situaţia”, s-a întrebat şeful Executivului. Năstase a menţionat că lucrurile s-ar putea clarifica dacă Uniunea Europeană şi Consiliul Europei vor valida reglementările ungare, astfel încât ele să fie valabile şi pentru românii din jurul frontierelor. 

 

■ Cotidianul “Adevărul” 

● 20 aprilie 2001 

Conform Legii pentru maghiarii din afara Ungariei, 

dezbătută la Budapesta,

 

Ultranaţionalistul Csurka o socoteşte o victorie asupra Trianonului. Liderii UDMR sunt încântaţi şi invocă relaţiile României cu Moldova. Legitimaţiile vor fi date ca la revoluţionari, de organizaţiile maghiarilor. 

Ieri, Parlamentul Ungariei a dezbătut proiectul de Lege privind statutul maghiarilor din afara graniţelor, urmând ca votul final să se acorde peste trei săptămâni. Actul normativ prevede ca toţi cetăţenii din Iugoslavia, Austria, România, Slovenia, Slovacia, Ucraina şi Croaţia care se declară de naţionalitate maghiară beneficiază de subvenţii şi facilităţi pe teritoriul Ungariei şi de sprijin material în ţara de rezidenţă, acordate din bugetul statului ungar. Astfel, maghiarii din afara graniţelor beneficiază de drept de munca pe trei luni pe teritoriul Ungariei, cu posibilitatea prelungirii, asistenţă medicală gratuită pentru ei şi familiile lor. Copiii şi tinerii care vor să-şi completeze studiile în Ungaria pot beneficia de burse şi diferite subvenţii la cazare şi transport. Minorii sub şase ani şi bătrânii de peste 65 de ani vor avea reducere la transportul în comun, mergând până la gratuitate în cazul călătoriilor pe căile ferate. Profesorii din România care predau limba maghiară beneficiază, la rândul lor, de cursuri de specializare pe cheltuiala statului ungar, transport şi cazare gratuite, iar familiile maghiare care îşi vor da copiii la şcoli sau clase cu predare în limba maghiară vor primi un ajutor bănesc, apreciat în prezent la 20.000 forinţi. 

Singura cerinţă impusă de lege este ca solicitanţii să se prezinte la organizaţiile minorităţilor maghiare din ţările prevăzute şi să se declare de naţionalitate maghiară, organizaţii care pot să acorde un aviz favorabil sau să îi respingă. Cei cărora li se va recunoaşte naţionalitatea vor primi o “legitimaţie de maghiar”, cu care se pot prezenta la autorităţile ungare pentru a solicita oricare dintre facilităţile prevăzute de actul normativ. 

Legea este considerată de membrii coaliţiei de guvernământ de aici, de la Budapesta, drept “o piatră de hotar în istoria din ultimii 50 de ani a statului ungar” şi o lege care “a pus bazele noii strategii naţionale a Ungariei”. Ultranaţionalistul Csurka Istvan nu s-a sfiit să afirme că actul normativ este o adevărată victorie asupra Pactului de la Trianon, chiar dacă unii se vor declara maghiari numai ca să obţină un folos material. Avem semnale că Guvernul român a stabilit o comisie care va analiza fiecare cuvânt din lege. E un fel de a spune că “suntem cu ochii pe voi”. “Nu contează”, declară Csurka. 

Statutul legii pentru maghiarii din afara graniţelor nu a fost bine privit de toate partidele din Parlamentul ungar. Cei mai vehemenţi sunt liber democraţii, care sunt hotărâti să voteze impotriva ei. Totul este numai o minciună, o înşelătorie. De la promisiunile care au culminat cu acordarea cetăţeniei ungare pentru maghiarii din afara graniţelor, s-a ajuns la un aşa-zis sprijin, în mare parte doar pentru cei care vizitează Ungaria. Mai mult, eu nu înţeleg ce este cu avizul acesta pe care trebuie să-l acorde organizaţiile maghiarilor din ţările respective. Cum pot ei să spună cine este maghiar şi cine nu. Nici mie nu îmi este clar cine şi ce primeşte. Singurul lucru cert este că, prin această lege, vom dezvolta clientelismul şi birocraţia", a declarat, în plenul şedinţei, dr. Szent Istvanyi Istvan, preşedintele Uniunii Liber Democrate (ULD) din Ungaria, membru în Comisia de politică externă a Parlamentului. 

Episcopul Tökes László, prezent la dezbatere, a fost revoltat de poziţia adoptată de preşedintele ULD. “Este la marginea trădării intereselor maghiare. Polonezii au acordat deja această legitimaţie pentru toţi conaţionalii lor din afara graniţelor. Este un interes comun al unei naţiuni, indiferent dacă membrii ei locuiesc pe Lună sau în România. Ungaria încearcă să îndrepte o situaţie discriminatorie. Este un pas modest şi sper ca şi românii să facă o lege similară pentru românii din afara graniţelor României”, spune episcopul. 

Preşedintele UDMR, Márko Bela, venit şi el special la Budapesta, afirmă însă că “Guvernul român nu are de ce sa fie împotriva unei astfel de legi. Statul român are dispoziţii clare privind sprijinirea românilor din Moldova, de pildă. Se dau burse, acces la instituţii culturale, se sprijină publicaţiile de limbă română. Există, într-adevar, riscul unor reacţii naţionaliste din partea unor politicieni. De aceea, nu trebuie să lăsăm loc interpretărilor şi să explicăm foarte clar opiniei publice că este vorba despre grija firească a statului ungar pentru minoritatea maghiară din afara graniţelor”, susţine preşedintele UDMR.

Márko Bela spune că, indiferent de etnie ori culoare, toţi cei care se declară de naţionalitate maghiară vor primi legitimaţie. O astfel de lege trebuie să fie permisivă. “Cei care se declară maghiari vor fi primiţi. Ei vor trebui să îndeplinească unele criterii minime, cum ar fi, de exemplu, cunoştinte de limbă maghiară la un anumit nivel”. 

Noua lege conţine doar prevederi-cadru, urmând ca normele de aplicare să fie stabilite după adoptarea ei. Guvernul ungar a stabilit intrarea în vigoare a actului normativ începând cu data de 1 ianuarie 2002. 

● 21 aprilie 2001 

Capra ungurilor

 

Parlamentul de la Budapesta a discutat şi va adopta probabil peste trei săptămâni o lege care acordă drepturi suplimentare şi chiar sume de bani maghiarilor din afara graniţelor. Orice cetăţean din Austria, Slovenia, Slovacia, Iugoslavia, Ucraina şi România, care se va declara etnic maghiar în faţa unor organizaţii anume create, va căpăta drept de muncă în Ungaria pentru trei sau şase luni pe an, va avea dreptul la burse, va călători mai ieftin sau gratuit cu autobuzul şi trenul prin Ungaria. Posesorii de “legitimaţie de ungur” nu vor fi totuşi cetăţeni ungari, fiindcă nu vor avea dreptul sa voteze sau să fie votaţi.

Evident ca legea îi vizează în special pe etnicii maghiari din ţări mai sărace ca Ungaria, precum România, Slovacia, Iugoslavia şi Ucraina. E greu de crezut că ungurii din Austria sau Slovenia vor da năvală să lucreze şase luni pe an în Ungaria. 

Acum zece ani, numai intenţia de a se discuta o asemenea lege în Parlamentul de la Budapesta ar fi fost considerată în România o tentativa de a ni se smulge Ardealul. Astăzi, interesul manifestat faţă de o asemenea lege se înscrie în limite normale. În ultimii zece ani, relaţiile româno-ungare au avut o evoluţie total diferită faţă de ceea ce s-a întâmplat în spaţiul iugoslav. Imediat după prăbuşirea comunismului, politicieni din Ungaria şi lideri maghiari extremişti din România şi-au făcut un ţel din independenţa Transilvaniei. Era perioada în care URSS se spărgea în bucăţi, când Slovenia, Croaţia şi Bosnia se desprindeau cu sânge şi războaie de Iugoslavia, când Slovacia, chiar dacă în mod catifelat, se separa de Cehia. Era perioada în care Budapesta practic nu dialoga cu Bucureştiul, ci doar îi transmitea mesaje via Washington, Bonn sau Londra. Erau vremurile în care România, pusă la pământ de lobby-ul ungar, nu era admisă în Consiliul Europei şi nu primea clauza naţiunii celei mai favorizate. Treptat, lucrurile au revenit la normal şi asta mai puţin datorită politicienilor din cele două ţări, cât faptului că românii nu sunt sârbi, iar ungurii nu sunt nici croaţi, nici albanezi. Structura umană din Ardeal a împiedicat o baie de sânge la nord de Dunăre. Între timp, lumea a început să se mai schimbe. Invitarea Ungariei în NATO şi participarea UDMR la guvernare în '97, pe de o parte, şi dezastrul provocat de divizarea Iugoslaviei au schimbat optica Occidentului asupra sud-estului Europei. Drept urmare, după '97, Budapestei i s-a cerut să înceapă să vorbească direct cu Bucureştiul, fără să mai folosească intermediari europeni şi americani. Roadele unei asemenea politici nu au întârziat să apară. 

Normalitatea ia treptat locul deceniilor de neîntelegeri istorice dintre România şi Ungaria. Relaţiile economice au luat-o chiar înainte. La un comerţ oficial bilateral de 1 miliard de dolari anual, Ungaria are un excedent de 500 de milioane de dolari. Şi asta prin exportul în România de făină, carne şi legume. Apoi, sute de mii de români se aprovizionează zilnic din angrourile ieftine din Ungaria. Comercianţii unguri vorbesc acum româneşte, au etichete în româneşte şi accepta lei româneşti. Profitul şi economia de piaţă nu au timp de ură interetnică. În acelaşi timp, zeci de mii de cetăţeni români, şi nu numai etnici maghiari, lucrează la “negru” sau la “gri” în Ungaria. Banii pe care îi trimit în Romania se văd în case, ferme, maşini şi utilaje, bunuri de folosinţă îndelungată. Fireşte că legea de la Budapesta va produce, în afară de efecte pozitive, şi clientelism, abuzuri şi frustrări. Probabil că în afara milionului de maghiari din România, încă unul-două milioane de persoane se vor declara maghiari pentru a putea lucra în Ungaria, cu speranţa că de acolo se va putea trece chiar mai departe, în Austria sau Germania. Până la urmă însă, piaţa va decide şi nu legitimaţia de ungur cine va găsi loc de muncă şi cine nu, fiindcă legea nu asigură slujbe, ci doar îţi dă posibilitatea să lucrezi fără să te tot fereşti de poliţie. Dacă România va porni, în sfârşit, motoarele economiei, numărul celor ce-şi vor căuta de lucru în afară se va diminua considerabil. Legitimaţia de ungur va permite circulaţia gratuită cu mijloacele de transport în comun, dar rromii din România, aflaţi în Ungaria, oricum nu plăteau transportul. Burse şi studii pentru cei cu legitimaţii? Să dea Dumnezeu să se întoarcă în România aceşti tineri extraordinari.

Deocamdată, la cantina Microsoft din Seattle se vorbesc acum trei limbi principale: engleza, rusa şi româna. Neputând să le asigure un minimum de condiţii, România pierde anual mii de tineri ultradotaţi. Laszlo Tokes şi Marko Bela au fost în Parlamentul de la Budapesta, la balcon, când s-a discutat legea. Venită din Republica Moldova, Leonida Lari a vorbit de la tribuna Parlamentului din Bucureşti, iar Ilie Ilaşcu e deputat cu acte în regulă în acelaşi parlament. E adevărat că Bucureştiul s-a simţit jignit că Budapesta nu l-a consultat în legătură cu noua lege. E adevărat însă că nici o altă capitală unde sunt etnici maghiari, nici chiar Bruxelles-ul, nu a fost informată. Acest gest ar trebui totuşi considerat mai degrabă o gafă diplomatică, decât un act de sfidare. 

Legea pe care Parlamentul de la Budapesta e pe cale s-o voteze se înscrie în procesul puţin spectaculos, dar real şi necesar de normalizare a relaţiilor româno-ungare. Acest proces nu ar fi fost posibil dacă amândouă ţările nu ar fi fost sub umbrela spaţiului euroatlantic. E drept ca Ungaria e în NATO şi România nu, dar şi Ungaria, şi România negociază admiterea în Uniunea Europeană. Chiar dacă Ungaria e probabil pe primul loc în acest proces, iar Romania e cu siguranţă pe ultimul, important este ca între cele două state nu există o linie netă de demarcaţie politico-culturală. 

Văzând eforturile Budapestei, apare regretul că Bucureştiul nu a reuşit să facă aproape nimic pentru etnicii români răspândiţi în lume. Comunităţile maghiare din Occident sunt un sprijin nepreţuit pentru orice guvern aflat la Budapesta. Comunităţile româneşti din Occident sunt la fel de dezbinate ca pe vremea lui Ceauşescu. Etnicii maghiari din jurul Ungariei sunt toţi grupaţi în formaţiuni politice, şi se înteleg în aceeaşi limbă cu Budapesta. Etnicii români din jurul ţării nu numai ca nu au dialog cu ţara-mamă, dar nu se înţeleg adesea nici între ei. Etnicii români aflaţi în fostul spaţiu sovietic au o soartă şi mai cruntă. În Bucovina de Nord sau în ţinutul Herţa, aflate acum în Ucraina, doar afirmaţia ca eşti român poate avea consecinţe dramatice. În sfârşit, durerea cea mai mare este că Republica Moldova a fost smulsă sub ochii şi din neputinţa noastră din spaţiul european şi pusă din nou sub cizma rusească. România a oferit dubla cetăţenie etnicilor români de dincolo de Prut - mai mult decât ceea ce oferă Ungaria etnicilor săi din afara ţării - dar în afară de creşterea criminalităţii în România, acest lucru nu a reuşit să întărească relaţiile, nici economice şi nici culturale, dintre România şi Basarabia. S-a adaugat apoi şi încăpăţânarea Occidentului de a abandona Republica Moldova spaţiului rusesc. România, care abia s-a smuls pe sine din zona “gri” a Europei, n-a mai avut puterea să facă lobby şi pentru Basarabia. Poate că normalitatea româno-ungară ar putea atrage atenţia ca drepturile minorităţilor există doar în spaţii similare cultural. Dacă Vestul a fost atât de interesat de drepturile maghiarilor, poate că şi România ar putea cere ajutor pentru drepturile românilor aflaţi în spaţiul rusesc. Văzând

“legitimaţie de ungur”, să nu ne dorim să moară capra ungurilor, fiindcă nu astfel va învia capra noastră. 

 

 

 

 

● 23 aprilie 2001 

Legitimaţia de români

 

Cum era de aşteptat, dezbaterea din parlamentul Ungariei în legătură cu legea privind unele drepturi acordate maghiarilor din ţările vecine i-a tulburat pe mulţi români ardeleni. Iată ce-mi scrie dl. Marius Comşa prin Internet: “Am decupat un paragraf dintr-un articol apărut în Adevărul (“Capra ungară”) cu privire la acordarea legitimaţiei de ungur, conform proiectului de lege privind ungurii din afara Ungariei, dezbătut la Budapesta: «...Márko Bela spune că, indiferent de etnie ori culoare, toţi cei care se declară de naţionalitate maghiară vor primi legitimaţie. O astfel de lege trebuie să fie permisivă. Cei care se declară maghiari vor fi primiţi. Ei vor trebui să îndeplinească unele criterii minime, cum ar fi, de exemplu, cunoştinţe de limbă maghiară la un anumit nivel...». Subsemnatul este ardelean şi apreciază ca sunt cel puţin două milioane de români în Transilvania care ştiu ungureşte. O mare parte din ei sunt din familii mixte. Aceştia nici nu prea trebuie ademeniţi cu avantaje materiale, pentru ca oricum nu prea simt româneşte. Românii din zona de vest a Transilvaniei (Timiş, Arad, Bihor, Satu Mare etc.) nu dau doi bani pe România, sunt tot timpul prin Ungaria cu găinării (comerţ, muncă la negru sau la alb) şi vor solicita toţi legitimaţii. O să-i doara în cot de statistici sau de conştiinţa naţională. Ce veţi spune dv. când vor fi solicitate vreo 4 milioane de legitimaţii (în timp, bineînţeles)? Dar ce vor spune Europa şi America de care ne pasă atât? Având oamenii lor peste tot în media occidentală, aşa vor interpreta ungurii datele, mai mult ca sigur: număr de legitimaţii = număr de unguri.

Recensămintele? Au fost falsificate de comunişti, neocomunişti, naţionalişti etc. Ce-ar putea face nevolnicul stat roman?” 

Înţeleg motivele de nelinişte ale cititorului nostru. Personal, cred, totuşi, că a sosit timpul să privim decrispat asemenea evoluţii. La urma urmei, care este problema? Ungaria doreşte să acorde unele facilităţi de ordin social-economic maghiarilor care trăiesc în afara graniţelor. Ce este rău în aceasta? Vor aparea, statistic vorbind, mai mulţi cetăţeni care se declară maghiari, pentru a beneficia de asemenea avantaje. Ei, şi? Este posibil ca unele cercuri extremiste de la Budapesta - şi nu numai - să folosească aceste cifre pentru resuscitarea unor teze iredentiste. Poate cineva să mai creadă că există vreun pericol la adresa integrităţii teritoriale a României? Ungaria este ţară membră a NATO. Or, tocmai acest statut al ei, precum şi faptul că România este o ţară candidată la aceeaşi alianţă politico-militară şi la Uniunea Europeană reprezintă garanţia respectării frontierelor şi a suveranităţii ambelor state. De altfel, nu e deloc întâmplător că înşişi oficialii ungari au renunţat la proiectul iniţial, care viza acordarea cetăţeniei etnicilor maghiari din ţările vecine (ceea ce era altceva), fiind nevoiţi sa-l reformuleze, reţinând doar ideea unor facilităţi de natură socială. Faptul că în statistici vor apărea mai mulţi maghiari nu este, la rându-i, de natură să îngrijoreze. Mai mulţi sau mai puţini, suntem împreună aici şi avem o soartă comună. Trebuie să acceptăm că toate aceste nelinişti apar pe fondul unei situaţii economice nenorocite. Dacă lucrurile se vor schimba în bine, atunci toate aspectele de natură etnică vor fi privite cu alţi ochi. De ce nu-i preocupă pe finlandezi cum evoluează statisticile privind populaţia de origine suedeză din ţara lor? Cât priveşte ultima întrebare a cititorului ardelean: “Ce-ar putea face nevolnicul stat român?”, cred ca statul, aşa nevolnic cum este, trebuie să se preocupe mai mult pentru a nu pierde sufleteşte Transilvania, pentru că alt pericol nu există. Şi să nu ne ruşinăm de legitimaţia de români. 

● 3 mai 2001

Nu desparte, ci reuneşte

 

Europa înaintează ireversibil pe calea reunificării bazate pe. valorile democratice. Varietatea culturală, lingvistică, :najională oferă dezvoltării contirientului

nostru energie, resurse mereu înnoite. Acestea sunt valorile caPe au fundamentat şi au dus la succes integrarea europeană, integrare din care va face parte de-acum treptat şi spa~iul nostru. Minorităjile na~ionale asigură Europei Centrale şi de Est o policromie deosebită a cărei păstrare dă un nou avânt înfăptuirii ~elului nostru comun, realizării unitătii europene. Sporeşte totodată atenjia interna~ională faLă de respectarea drepturilor omului şi minoritare şi fa~ă de apărarea minorită~ilor.

Ungaria depune multe eforturi pentru a veni in sprijinul minorită~ilor na~ionale şi etnice de pe

temonui ei, m veoerea reuşnei acesmia, Na~aa~~, identităSii lor pe pământui natal. Vedem in ajutorul oferit acestora de patriile lor mamă resurse suplimentare, constituindu-se într-un exemplu al răspunderii comune pentru apărarea minorită(ilor, în conformitate cu valorile europene. În evitarea conturării unor noi linii de demarca]ie, minorită~ile îşi pot indeplini rolul de punte a colaborării transfrontaliere; râmânând şi realizându-se pe pământul lor natal, reuşind să-şi păstreze acolo identitatea. Pot astfel valorifica avantajul provenit din apartenen~a lor la mai multe comunită~i în cadrul afilierii europene a statului în care trăiesc.

Recunoaşterea acestei realitâ[i este demonstrată in spaliul nostru de faptu! că nu Ungaria este pric~a jară în care se va legifera sprijinirea minorită~ii na~ionale de dincolo de frontiere. Slovacia a adoptat o asemenea lege în anul 1997, iar România in 1998, dar problema se află la ordinea zilei şi în Poionia, ca şi în Ucraina. Din decizia vecinelor noastre, Siovacia şi România, am remarcat două.chestiuni favorabile: pe de o parte că în spa(iul nostru se

ntensifică grija fa~ă de minorita~ile nayonaie, şi otodată şi colaborarea transfrontalieră, pe de altâ ~arte câ cele două vecine ale noastre sprijină în consens cu obligajiile juridice internajionale păstrarea identităjii minoritătilor lor naiionale trăitoare în Ungaria,.ca şi realizarea acestora pe pământul lor natal, deci în Ungaria. Legea noasfră este fundamentată pe aceleaşi baze.

Legea se află într-un deplin consens cu obliga~iiie lniernajionale ale Ungariei ş! cu Tratatele de~bază pe care le-a semnat. Ea reflectă obligajiile asumate de statele membre prin Declara~ia ONU.privind drepturile persoanelor apariinând minoritâSilor na~ionale, etnice şi religioase, documentele aferente ale OSCE, precum şi prin Conven(ia-cadru pentru protecjia minorităiilor nationale a Consiliului Europei, Carta europeană a limbilor regionale sau minoritare şi Acordul privind colaborarea transfrontalierâ. Sursa obiectivului şi aplicării legii esCe principiul Convenjiei-cadru de apărare a minorită~ilor, care stabileşte Ijbertatea op~iunii identitare.

~Urmare di~~~

Pentru minorită(ile na(ionaie, aceasta nu înseamnă alegerea intre douâ identităji, ci apartenen(a la dou8 comunită(i, o definire a identităjii care îmbogă(eşte (ara în care trăiesc, ca şi comunităjile cu care convie(uiesc. 0 caracteristică determinantă a situajiei lor istoriceşte conturate şi a viejii lor cotidiene este aceea câ ele nu despart, ci leagâ - state, popoare, culturi şi scopuri comune.

Am considerat drept exemple solujiile existente in statele membre ale Uniunii Europene, ca atare legea in curs de pregătire exclude de la bun inceFut discriminarea negativă. Un bun exemplu în acest sens ni-1 oferă Germania şi

' Danemarca, jări învecinate, care oferă sprijin bugBtar pe tărâmul invăjământului, cultural şi social minoriiăjilor najionale trăitoare pe teritoriul jării partenere.

Prevederile legii se afl8 in consens şi cu obliga(iile ungare asumate prin Acordul European. Se stabileşte astfel că dupâ aderarea Ungariei, respectiv a vecinelor ei, la Uniunea Europeană, legea va trebui aplicată in cazul oricârui cetă(ean al Uniunii, fără discriminări, în consens cu dreptul comunitar.

Oportunită(ile utilizabile în Ungaria şi ajutoarele care pot (i solicitate dincolo de frontiere pe baza legii traduc in practică prevederea Convenjiei-cadru de protecjie a minoritâ(ilor a Consiliului Europei, conform căreia, in vederea realizârii egalită(ii lor de şanse, minoritâjilor na(ionale li se pot asigura drepturi suplimentare, ceea ce însă nu comportă discriminare negativâ fajă de nlmeni. În consens cu aceasta, legea oferă sprijin in domeniile in care cei îndreptă(i(i doresc satistacerea unor cerin(e speciale legate de existenja lor minoritară. Aceste ajutoare sunt valoroase pentru cei in cauză, dar nu lezează drepturile şi demnitatea altora.

Sprijinirea minoritâjilor na(ionale de dincolo de frontiere nu constituie o noutate in sine. Articolul 6 din Constitujia ungară stabileşte obllgajia morală, conform căreia statul ungar se simte răspunzător fajă de maghiarii de dincolo de hotarele sale. În prezent, un număr de aproximativ 150 de norme juridice şi ordonanje stabilesc diferitele cadre şi resurse ale rela(iilor cu maghiarii de dincolo de frontiere şi

ale sprijinirii acestora. Cu încadrarea într-un cadru legal unitar a bazelor juridice şi politice, precum şi a surselor bugetare de ajutorare, Guvernul Ungariei îndeplineşte acum o veche datorie istorică şi de legislatie constitujională. Acest lucru reiese şi din faptul că această aspira[ie beneficiază de acelaşi larg consens din partea partidelor şi organizajiilor maghiare din Ungaria şi de peste hotare. Contăm pe acceptarea acestei realităji pe baza relajiilor noastre de bunii vecini;tate, de injelegere şi respect reciproc.

Se naşte o lege-cadru care, pe de o parte, rezumă prevederile deja existente privind maghiarii din Sârile vecine, completându-le cu noi alocajii în domeniul cultural, al invă~ământuluf, economic şi social. Legea va fi parte a sistemului juridic ungar, alocatiile nu vor leza suveranitatea altor jări, după cum nu au făcut-o nici ajutoarele oferite până in prezent maghiarilor de dincolo de frontie~e.

Sursa noilor alocajii â fost creată de creşterea durabilă a economiei ungare. Însă ajutoarele oferite pe baza acesteia se constituie într-un avantaj şi pentru economiile jărilor vecine. Autorizatia de muncă in Ungaria pe o durată de trei luni pe an poate fi utilizată de cei care nu au un domiciliu permanent şi nici nu doresc să se stabilească în Ungaria. Deci revin, spre pildă, în Românla, aducându-şi câştigul, pe care-I vor cheltui acolo. Îşi iau cu sine şi experienta câştigată aici şi s-ar putea ca în viitor să revină in Ungaria nu ca salariaji, ci, de exemplu, ca întreprinzători,care lărgesc colaborarea economică româno-ungară.

Maghiarii minoritari işi vor cheltui în jara natală şi alocajia familială pentru invâtâmânt. Ca atare, efectul alocajiilor de sporire a cererii şi de inviorare a economiei serveşte direct şi indlrect adâncirii relajiilor economice, diminuării diferenÎelor sociale, şi, prin acestea, stabilitâiii şi dezvoltării spa~iului nostru, întâririi relaÎiilor de bună vecinătaie. Pot beneficia de ajutoare cei care doresc să t(âiască in jara , natală şi care nu vor să se stabilească în Ungaria, ceea ce susjine în mod evident obiectivul declarat al legii de a favoriza rămânerea în jara natalii a maghiarilor de dincolo de frontiere şi de a frâna Intentiile de migrare.

S-a discutat mult despre cine intră sub incidenÎa legii şi clne stabileşte dacă un indlvid este sau nu maghiar? Intră

uu ncioen~a iegu persoaneie care se uevd~a ~a ~"" "" ia(ionalitate maghiară, dar nu sunt cetă(eni ungari,, nu r lispun de permis de şedere permanentă în Ungaria şi au r ~b(inut legitima(ia de maghiar. Este considerat ca având r ia(ionalitatea maghiară cel ce se declară ca atare, şi r ~ceastă declara(ie este confirmată prin recomandarea r ~iroului infiin(at de organiza(iile legitime ale comunităjii r na(ionale maghiare din (ara în care domiciliază. Pe baza r acestei recomandări, auforită(ile din Ungaria vor eiibera r legitima(ia de maghiar cu fotografie, de care nu se va putea r abuza în timpul. sau uiterior eliberării. Aloca(iile culturale r

r sau de invă(ământ, cele pentru transportul in comun şi

r autoriza(ia de muncă au importan(ă doar pentru persoanele r care le pot utiliza ca urmare a legăturii lor efective. r

Atunci când am informat (ările invecinate şi Comisia r Europeană despre concep(ia insăşi a legii, am (inut cont şi r de aten(ia crescândă manifestată în spa(iul nostru fa(ă de soarta minorită(ilor. lar când Guvernul a aprobat textui r proiectului de lege şi s-a întocmit traducerea neoficială a acestuia, am p~ezentat în amănunt vecinilor, partenerilor noştri unionali şi de alian(ă obiectivele şi prevederile legii. Între timp, s-au ridicat câteva chestiuni încă nespecificate,

la care suntem gata'să răspundem pe fond, de îndată ce luăm cunoştin(ă de con(inutul lor. Dăm curs cu plâcere consultării solicitate de partea română. Considerăm că, în legătură cu proiectul de lege, aprecierile obiective, lipsite de o retorică pusă în slujba unor interese politice, Iarga aten(ie şi publicitatea vor putea stimula in continuare aten(ia acordată in spa(iul nostru apărării şi sprijinirii minorită(ilor na(ionale, şi prin aceasta şi realizării unor paşi concre(i in acest domeniu.

Ungaria este gata să-şi împârtăşească experien~a dobândită in cursul elaborării legii acelor jări care, in consens cu valorile universale şi europene şi cu obliga(iile juridice intema(ionale, în scopul apărării minorită(ilor şi asigurării şanselor lor egale, adâncirii colaborării , transfrontaliere şi întăririi. stabilită(ii reglonale, doresc să legifereze sprijinirea minorită(ilor lor na(ionale.

 

 

■ Publicaţia “Cotidianul” 

● Săptămâna politică 23-29 aprilie 2001

Năstase semnează un protocol şi cu social-democraţii maghiari

 

PDSR va semna săptămâna viitoare un protocol de colaborare cu partidul Socialist din Ungaria, a anunţat secretarul general al partidului de guvernământ, Cozmin Guşă. Documentul, negociat de Viorel Hrebenciuc şi recent achiziţionatul Victor Boştinaru, are menirea de a realiza “o legătură mai strânsă pe linia Intrernaţionalei Socialiste”. Pentru că, evident, socialiştii unguri sunt deja în Internaţională, la porţile căreia PDSR bate de atâţia ani. Prin acest procol, partidul lui Adrian Năstase ar câstiga un nou prieten pe lângă socialiştii germani (PD), care au pus deja umărul la fuziunea PDSR cu PSDR. Desigur, proiectul de guvernământ încearcă să-şi mascheze intenţiile, spunând – prin vocea lui Cozmin Guşă – “că acordul cu socialiştii de la Budapesta e important pentru o comunicare mai eficientă în relaţiile dintre cele două state”. Şi că “PDSR mizează pe sprijinul tuturor membrilor internaţionalei Socialiste şi desfăşoară demersuri active pentru a convinge cât mai multă lume de viabilitatea calităţii noastre de membri ai Internaţionalei”. A-i convinge însă pe socialiştii unguri ar putea presupune, însă, un efort special din partea PDSR, după ce liderul acestuia a criticat Legea statutului maghiarilor de peste hotare şi ţinând cont de relaţiile strânse pe care UDMR le menţine cu partidele din Ungaria-mamă. 

 

● Săptămâna politică 23-29 aprilie 2001

Există un detector de maghiari?

 

Cât de rezonabil va fi Năstase în relaţiile cu Uniunea reiese din comentariile pe care premierul le-a făcut, tot ieri, în legătură cu Legea statutului maghiarilor de peste hotare, discutată în prezent de către vecinii noştri cu capitala la Budapesta. Deşi “nu ne putem permite să discutăm despre activitatea legislativă a altor state decât dacă are incidenţă asupra României”, totuşi există unele probleme.

Năstase nu este de acord cu “caracterul discriminatoriu al acestor reglementări”. Faptul că pentru etnicii maghiari din preajma graniţelor Ungariei este o discriminare pozitivă nu contează, pentru că „asta înseamnă o discriminare negativă faţă de alţii şi o discriminare pe raţiuni etnice, teoretic, ar trebui să pună probleme în cadrul UE şi al Consiliului Europei”. Alta consecinţa, cel puţin ţinând cont de facilităţile de care maghiarii din afară ar beneficia în Ungaria, ar fi “să descoperim că sunt 7 milioane de unguri în Transilvania”, în urma autodeclarării cetăţenilor români ca etnici maghiari, pentru că “există tentaţia de a avea un bilet de metrou gratuit la Budapesta”. “Există un detector pentru detectarea maghiarilor? Cum se va face acest lucru?”, s-a întrebat ironic Năstase.

Totuşi, el nu are nimic împotrivă ca şi România să elaboreze cândva o lege a statutului românilor din jurul frontierelor, “dacă UE şi CE vor valida această lege”. Cu alte cuvinte, în PDSR există o limită a toleranţei la maghiari, de care Uniunea ar face bine să ţină cont dacă vrea să mai colaboreze cu partidul de guvernământ.

 

● Săptămâna politică 30 aprilie - 6 mai 2001

Bucureştiul se consultă cu Budapesta în privinţa legii statutului

Geoana versus legea maghiarilor 

 

Ministrul de Externe Mircea Geoană a anunţat ieri, în cadrul unei conferinţe de presă, începerea consultărilor cu partea maghiară cu privire la proiectul de lege referitor la statutul maghiarilor de peste hotare. Discuţiile au început ieri la sediul MAE cu ambasadorul Ungariei la Bucureşti. Partea română are deja un punct de vedere consolidat – a aratat Geoana – cu unele critici, amendamente, puncte de discutat, toate acestea fiind transmise doar pe canal diplomatic autorităţilor de la Budapesta. Şeful diplomaţiei române a menţionat că dincolo de dimensiunea politică şi evaluarea relaţiilor bilaterale şi a contextului regional în care se va încadra, acest proiect de lege trebuie analizat în profunzime, pentru a se observa eventualele probleme practice pe care le va ridica punerea sa în practică. Punctul de vedere oficial al autorităţilor române va fi făcut public doar la finalul consultărilor, a mai precizat Geoană. Ministrul român de Externe a ţinut să sublinieze că astfel de consultări sunt purtate şi în celelalte ţări vecine ale Ungariei, existând un proces similar şi la nivelul Comisiei Europene şi, probabil, la cel al Consiliului Europei. Problema legii statutului a deschis dezbaterea şi asupra comunităţilor româneşti din afara graniţelor. În ceea ce priveşte implicarea statului român în problemele românilor din afara graniţelor ţării, Geoană susţine că acest subiect “va urca“ pe agenda Guvernului şi a diplomaţiei româneşti, un exemplu concret fiind cel al tratatului semnat cu Macedonia, ale cărui prevederi se referă şi la aromânii din aceasta ţară. “E nevoie de o manieră mai ofensivă de abordare a acestei probleme. A sosit timpul să devenim mai activi, mai implicaţi“, a declarat Mircea Geoană. 

 

■ Cotidianul “Evenimentul Zilei” 

● 19 aprilie 2001

Marko Bela propune o lege pentru românii din afară

 

Preşedintele UDMR, Marko Bela, se gândeşte că şi românii din afara graniţelor ar trebui să beneficieze de o lege specială care să le acorde anumite facilităti, similară Statutului maghiarilor de peste hotare. Marko Bela este de părere că o astfel de lege nu ar fi greu de conceput, cu atât mai mult cu cât România practică astfel de facilităţi prin acorduri bilaterale, mai ales cu Republica Moldova. Liderul Uniunii va participa astăzi, la Budapesta, la dezbaterile din parlamentul ungar pe marginea Legii privind Statutul maghiarilor de peste hotare. “Se acordă favoruri unor persoane care sunt de naţionalitate maghiară, dar care nu sunt cetăţeni maghiari asta însă nu înseamnă discriminare”, a precizat Marko Bela. 

Conform proiectului legii care a fost adoptat de Guvernul Ungariei, maghiarii din alte ţări beneficiază de facilităţi în domeniul educaţiei şi culturii, a posibilităţii de a munci în Ungaria şi chiar de primire a unor sume de bani. Guvernul României, prin ministrul de externe Mircea Geoană, transmisese guvernului de la Budapesta nemulţumirea pentru faptul că nu fusese consultat la momentul elaborării proiectului, în condiţiile în care acest statut afectează în foarte mare parte România. Deşi membrii executivului nu au declarat până acum nimic în legătură cu prevederile statutului, Marko Bela ne-a declarat că la Bucureşti s-a primit textul proiectului ce va fi dezbătut astăzi la Budapesta. “Eu voi transmite un mesaj din partea României. Oricum, noi sântem de acord”, a precizat Marko Bela.

 

■ Cotidianul “România Liberă” 

● 26 aprilie 2001

Să moară şi capra maghiarilor!

 

După cele trei luni în care proaspătul Guvern a fost ocupat până peste cap cu extinderea serviciilor de informaţii, cu asigurarea unui post cât mai influent celebrului securist şi naş Ristea Priboi, cu elaborarea Legii secretelor, cu apariţiile obositoare, seară de seară, pe ecranele televizoarelor, când, în sfârşit, să se apuce serios de treabă pentru a urni ţara din criză, altă belea! Budapesta pune la cale o lege care să-i sprijine pe etnicii maghiari din afara graniţelor Ungariei, oferindu-le ajutor social şi medical, acces gratuit la universităţile maghiare şi dreptul de a munci trei luni, legal, în ţara de origine. Adică dă ceva (în valoare de zeci de milioane de dolari) şi nu cere absolut nimic ţărilor în care trăiesc cei vizaţi. Iniţiativa a stârnit reacţii puternice de nemulţumire la Bucureşti. Conducerea superioară de partid şi de stat, cu vigilenţa-i caracteristică, a observat imediat că legea în cauză creează discriminări în patria noastră între etnicii maghiari, care vor primi ceva în plus de la Budapesta, şi etnicii români, care nu primesc nimic în plus de la Bucureţti. S-a făcut referire la diverse legi europene, iar premierul Năstase şi-a exprimat chiar temerea că am putea pierde vreo câteva milioane de românaşi care s-ar putea declara unguri pentru a primi un bilet de metrou gratuit la Budapesta! Cam asta e naţiunea română în viziunea aleşilor noştri! Cum argumentele ţinând de legislaţia europeană sunt şubrede, s-a apelat, amical, la sperietoarea cu exodul spre pustă al rromilor care s-ar putea declara maghiari. În plus, fiind vorba de fonduri substanţiale, Budapesta a fost avertizată, la fel de amical, că acestea ar putea fi pierdute şi prin diverse posibile filiere ale corupţiei. Adică, decât să se dea bani şi facilităţi unor oameni, mai bine să nu se dea nimănui nimic. De ce să moară numai capra românului, când poate să moară şi cea a maghiarului trăitor pe plaiurile mioritice! În timp, tonul protestelor s-a mai domolit şi s-a spus cu năduf, dar pe faţă că proiectul de lege la care lucrează Budapesta este enervant! Acum e adevărat că de-a lungul timpului maghiarii ne-au cam enervat cu tot felul de hărţi şi manuale de istorie neprincipiale, cu pretenţii absurde, cu acuze nemeritate, iar noi nu eram în stare decât să luăm palme după ceafă şi să răspundem isteric. Pe de alta parte însă, n-am reuşit să învăţăm nimic în sensul iniţierii unei politici la fel de insistente pentru susţinerea românaşilor noştri din afara graniţelor. Cele peste zece milioane de români din lume sunt ori liberi dar dezbinaţi, ori sub cizma comunistă, ori izolaţi şi asimilaţi treptat de alte naţii. Şi cum să nu fie când chiar în patria lor de origine identitatea naţională e mai mult subiectul unor discursuri patriotarde, servind interese politice meschine decât un sentiment autentic şi profund? Se clămpăne la nesfârşit despre istoria noastră glorioasă, despre nevoia de cultura românească, despre legende fabuloase şi tradiţii ancestrale, dar monumentele ţării se prăbuşesc în ruine, creatorii au ajuns în mizerie, tradiţiile supravieţuiesc cu greu doar în zone ferite de valul “civilizaţieiă, în timp ce majoritatea românilor, mai ales generaţiile tinere, îşi găsesc refugiul în manele, importă obiceiuri străine şi visează la ziua în care vor reuşi să plece “afară”, pentru că “afară” e mai bine! 

Acum, sincer să fiu, şi pe mine mă enervează legea ce se pregăteşte la Budapesta. Mă enervează că ei se gândesc la maghiarii lor şi îi ajută, în timp ce noi nu facem nimic pentru românii noştri, mă enervează ca ei au ieţit din criză şi îşi pot permite fonduri pentru astfel de ajutoare, în timp ce noi ne bălăcim în mlaştină ş.a.m.d. Dar, dincolo de enervare, nu doresc nicidecum să le moară capra. Dimpotrivă, aş vrea ca râioasa noastră să ajungă cel puţin la fel de dolofană şi de sprinţară ca a lor. Atunci cu siguranţă n-ar mai fi nevoie de legi şi statute speciale doar pentru unii... 

 

■ Cotidianul “ZIUA” 

● 9 mai 2001 

Mircea Geoană, întrebat despre legea maghiarilor 

 

Preşedintele Comisiei de politică externă din Senat, Gheorghi Prisăcaru (PDSR) a declarat, ieri, ca aceasta comisie îl va audia, probabil, săptămâna viitoare, pe ministrul de Externe, Mircea Geoană, cu care va discuta, printre altele, pe tema legii privind statutul maghiarilor de peste graniţă, aflată în dezbaterea Parlamentului de la Budapesta. Prisacaru a spus că este preocupat de faptul că o altă ţară legiferează pentru cetăţenii României. “Nu vrem standarde duble pentru cetăţenii României, cu consecinţe negative asupra stabilităţii şi armoniei interne”, a spus preşedintele Comisiei de politică externă din Senat, care însă a afirmat că nu a văzut, până în prezent, un text oficial al Statutului maghiarilor. Prisacaru a precizat ca la audiere va fi invitat şi Adrian Severin, preşedintele Adunarii Parlamentare a OSCE, pentru a prezenta activitatea României în cadrul acestei organizaţii.

 

● 05 mai 2001 

Vadim vrea să contracareze prin lege “legitimaţia de maghiar”

 

PRM intenţionează să iniţieze un proiect de lege pentru “contracararea legitimaţiei de ungur”, a declarat, ieri, într-o conferinţă de presă, preşedintele PRM, Corneliu Vadim Tudor. Potrivit liderului PRM, acest proiect de lege va prevede ca “legitimaţia de maghiar” să nu aibă valabilitate pe teritoriul României. C.V.Tudor a precizat ca PRM va depune un astfel de proiect de lege dacă Parlamentul Ungariei va vota proiectul de lege privind statutul maghiarilor de peste hotare şi dacă va fi promulgat acest act legislativ. “Noi stăm cu un cartuş orb pe ţeavă şi aşteptăm”, a adăugat Vadim Tudor. 

 

● 4 mai 2001 

Parlamentarii UDMR văd diferit statutul maghiarilor din afara Ungariei

 

Legea privind statutul maghiarilor din afara Ungariei, dezbatută de Parlamentul de la Budapesta, este percepută în mod diferit de deputaţii UDMR, unii dintre ei considerând că facilităţile cuprinse în această lege sunt binevenite, în timp ce alţii cred că acest act normativ cuprinde prevederi “subţiri” sau că aceasta lege “încalcă dreptul la libera alegere a identităţii”. Deputatul UDMR Ervin Szekely, de profesie jurist, consideră că apartenenţa la o naţiune este o chestiune personală şi intimă, care nu se poate reglementa prin lege. “Eu ştiu despre mine că sunt maghiar şi fără legitimaţie, iar faptul că statul ungar doreşte să premieze asumarea identităţii este o măsură criticabilă”, a declarat Ervin Szekely. În opinia lui Szekely, aceasta lege exclude în mod oficial din sfera maghiarilor pe acele persoane care, din diverse motive, nu vor sa solicite o legitimaţie de maghiar sau “cărora le este refuzată (întemeiat sau nu) eliberarea certificării apartenenţei la naţiunea maghiară”. Pe de altă parte, deputatul UDMR crede că există riscul ca, sub presiunea facilităţilor acordate de lege, “să apară falşi maghiari care să se declare maghiari doar pentru anumite avantaje materiale”. “Nu cred că naţiunea maghiară ar avea nevoie de astfel de membri şi nu pot accepta nici ca o anumită protecţie socială să fie acordată pe criterii etnice şi nu pe criteriul necesităţilor”, a opinat Szekely.

Deputatul Kovacs Csabo consideră că proiectul de lege privind maghiarii din ţările vecine Ungariei reprezintă o concretizare a promisiunilor electorale făcute de FIDESZ, principalul partid de guvernământ din Ungaria, în campania electorală din 1998. “În campania electorală, FIDESZ a promis dubla cetăţenie pentru maghiarii de pretutindeni, dar proiectul de lege privind statutul maghiarilor reprezintă o formă mult atenuată a acestei promisiuni”, a declarat Kovacs Csabo. El a aratat ca prin acest proiect de lege şi prin facilităţile acordate, Ungaria “are interes să contrabalanseze munca la negru”, dând posibilitatea maghiarilor din ţările vecine să lucreze legal timp de trei-şase luni în Ungaria. “Facilităţile cuprinse în proiectul de lege nu au repercusiuni deosebit de serioase pentru ţările din jurul Ungariei. Dat fiind reacţiile din Slovacia şi Romania, ar fi fost de dorit ca acest proiect de lege să fie supus consultărilor”, a opinat deputatul UDMR. El a apreciat că proiectul de lege iniţiat de autorităţile ungare “este destul de subţire” şi, din acest motiv, “suspiciunile şi temerile nu-şi au locul”. Şi Attila Kelemen, liderul grupului parlamentar al UDMR din Camera Deputaţilor, crede că proiectul de lege privind statutul maghiarilor ar fi trebuit supus dezbaterilor înainte de analizarea lui de Parlamentul ungar. “Este o treabă normală ceea ce se propune prin acest proiect de lege. Orice stat trebuie să-şi apere cetăţenii din afara graniţelor. Şi România ar trebui sa facă acest lucru”, a declarat Attila Kelemen. El crede că acest subiect este “prea politizat”.

Un blocaj în calea emigrării

Asztalos Ferenc consideră că facilităţile propuse de autorităţile ungare au drept scop rămânerea maghiarilor pe meleagurile natale. “Legea este un fel de blocaj în calea emigrarii”, a precizat Ferenc.

Deputatul Konya Hamar a declarat ca acest proiect de lege “reglementează situaţia politică şi istorică, în care graniţele unei naţiuni nu coincid cu graniţele statului naţional”. “Interpretările politice sunt tendenţioase şi am impresia că şi Guvernul român a fost grabit şi pripit în interpretări”, a declarat Konya Hamar. 

Proiectul de lege prevede, pentru maghiarii din ţările vecine Ungariei, o serie de facilităţi de natură socială, culturală, de învăţământ, transport. Una dintre prevederile proiectului de lege precizeză că maghiarii ai căror copii urmează şcoli maghiare primesc anual de la statul ungar 20.000 de forinţi (aproximativ două milioane de lei). Beneficiarii proiectului de lege trebuie să primească o recomandare din partea organizaţiilor maghiare din ţările de origine (UDMR sau bisericile istorice maghiare), iar un organism guvernamental din Ungaria va emite “legitimaţia de maghiar”. 

 

● 03 mai 2001 

MAE a prezentat ambasadorului Ungariei poziţia României

privind statutul maghiarilor

 

Ministrul român de Externe, Mircea Geoană, i-a transmis, ieri, ambasadorului Ungariei la Bucureşti, Istvan Ijgyarto, punctul de vedere al oficialităţilor române pe marginea legii privind statutul maghiarilor. Proiectul se afla în discuţia unui Comitet interministerial care analizează consecinţele prevederilor acesteia pentru statul roman. Ministrul Geoană a precizat la conferinţa de presă de ieri că proiectul este analizat şi de autorităţile slovace, de Comisia Europeană şi de Uniunea Europeană. În context, el a precizat că, în ce priveşte politica Bucureştiului referitoare la comunităţile româneşti din afara graniţelor, va fi supus în curând atenţiei Guvernului un proiect de strategie care vizează abordarea acestei probleme din punct de vedere cultural, financiar, religios şi al politicii consulare.

 

● 02 mai 2001 

Titirezul Iliescu

 

După numeroase delegaţii ruseşti prezente la Bucureşti pentru revitalizarea relaţiilor economice cu România, după vizita uneia dintre cele mai importante personalităţi politice implicate în procesul de pace din Orientul Mijlociu, preşedintele Egiptului, Hosni Mubarak, apoi cea a Înaltului Comisar UE, Günther Verheugen, capitala României a fost gazda unei impresionante manifestări pentru Europa Centrală şi de Sud-Est. Nouă şefi de state (ai Albaniei, Bosniei-Herţegovina, Bulgariei, Croaţiei, Macedoniei, Moldovei, Slovaciei, Ucrainei şi României), ducele de Edinborough, conducători ai unor instituţii europene de primă mărime şi zeci de emisari ai unor organizaţii internaţionale au bătut în viteză străzile Bucureştilor pentru a participa la Summit-ul de Mediu şi Dezvoltare durabilă în regiunea Carpato-Dunăreană. La finalul reuniunii, reprezentanţi ai 15 ţări europene au adoptat Declaraţia comună a acestui Summit. Spaţiul manifestării a oferit prilejul unor întâlniri “grele” cât şi al exprimării unor poziţii tranşante privind evenimentele fierbinţi ale zonei.

Cu ocazia summit-ului, România a semnat, la nivel de preşedinţi, Tratatul cu Republica Macedonia. Apoi, ieri, la Bucureşti, în prezenţa coordonatorului special al Pactului de Stabilitate pentru Europa de Sud-Est, Bodo Hombach, şi a preşedintelui Ion Iliescu, a fost inaugurat Biroul regional al Pactului, condus de tânărul diplomat roman Mihai Răzvan Ungureanu. (…)

Ca să fie cât mai direct şi înspre Apus, Ion Iliescu a declarat că autorităţile române aşteaptă “o clarificare” din partea Ungariei la semnele de întrebare ridicate în legătură cu proiectul legislativ privind statutul maghiarilor în afara graniţelor statului ungar. “Nu cred că partea ungară este interesată să alimenteze stări de spirit tensionate printr-o asemenea lege care vizează soarta unor cetăţeni din state vecine”, a afirmat el. Legând această declaraţie cu poziţia tranşantă privind reciprocitatea tratării minorităţilor, exprimată de ministrul român de Externe, Mircea Geoană, cu ocazia recentei vizite în Ungaria, cât şi cu intensa activitate diplomatică dusa în ultimul timp de România în calitate de preşedinte a OSCE, putem afirma ca ţara noastră începe să-şi reconsolideze poziţia de cel mai important stat al Sud-Estului Europei. Un stat puternic pe harta Balcanilor, vector al stabilităţii regionale, un stat care este gata să ducă, dacă este nevoie, şi o politică de apărare agresivă, pentru toţi cei pe care îi reprezintă, români din România de azi şi români de pretutindeni.

 

● 26 aprilie 2001 

Austria: legea ar putea crea dificultăţi Uniunii Europene şi

spaţiului Schengen

 

Cotidianul austriac “Die Presse” apreciază că intenţia Ungariei de a asigura un statut special comunităţilor maghiare de peste hotare va crea dificultăţi Uniunii Europene şi spaţiului Schengen, transmite agenţia MTI.

Cotidianul prezintă poziţia viceprimarului oraşului Debrecen, Somogyi Bčla, care a declarat că “aceasta este o problemă deosebit de delicată”. “Am fost deja întrebaţi dacă Ungaria şi-ar putea imagina situaţia în care ar rămâne în afara spaţiului Schengen, însă ţara este dispusă să facă totul pentru aderarea la Uniunea Europeană”, a afirmat Somogyi. “Die Presse” subliniază că Legea statutului maghiarilor de peste hotare a făcut, şi în Ungaria, obiectul unor dispute, criticii susţinând că îndeplinirea angajamentelor cuprinse în lege ar impune efectuarea unor cheltuieli în valoare de 36,7 milioane de euro.

 

● 26 aprilie 2001 

Reacţii la controversata lege a statutului maghiarilor din 

vecinătatea Ungariei

Secretarul de stat în MAE ungar, Zsolt Nemeth, a vizitat localităţile Velke Kapusany şi Kralowsky Chlmec, din estul Slovaciei, pentru a prezenta oficialităţilor locale noua lege a statutului, care va reglementa statutul etnicilor maghiari din statele vecine Ungariei şi sprijinul pe care statul ungar îl va acorda acestora în ţara lor de reşedinţă. 

“Este o provocare generală pentru întreaga Europă Centrală, aceea ca graniţele etnice şi cele geografice nu coincid, şi fiecare comunitate etnică urmăreşte să dea propriul răspuns la această problema”, a declarat Nemeth, potrivit agenţiei ungare MTI. “Această provocare poate fi rezolvată prin mijloace legislative, având grijă să vedem că implementarea legii statutului va aduce beneficii minorităţii maghiare”, a menţionat Nemeth. Secretarul ungar de stat a precizat că “Legea statutului reprezintă o etapă importantă a procesului de unificare transfrontalieră a naţiunii”. 

Premierul slovac, Mikulas Dzurinda, a criticat documentul, apreciind că prevederile acestuia pot tulbura echilibrul şi stabilitatea în regiune. La Budapesta, ambasadorul ucrainean în Ungaria, Orest Klympus, a declarat că ţara sa nu va lua atitudine în privinţa legii statutului maghiarilor din statele vecine până când acest act normativ nu va fi adoptat de Parlamentul de la Budapesta.

 

● 26 aprilie 2001 

România îşi va spune punctul de vedere în “următoarele zile”

Autorităţile române îşi vor prezenta punctul de vedere oficial în ce priveşte legea privind statutul maghiarilor de peste hotare “în următoarele zile”, a anunţat, ieri, ministrul de Externe, Mircea Geoană. În următoarele zile, se vor analiza consecinţele politice şi practice şi impactul acestei legi, a spus Geoană. El a precizat ca în intervenţia sa de acum două zile la Consiliul Europei a făcut referire la necesitatea încadrării “acestui gen de exerciţii” într-un context european mai larg, în cazul în care instituţiile europene sunt de acord cu asemenea demersuri. Geoană a arătat că după consultările care vor exista cu partea maghiară, vor fi urmărite şi reacţiile altor ţări vecine, în special ale Slovaciei. Geoană a afirmat că România pledează în continuare pentru un “parteneriat deschis cu Budapesta”. Proiectul este analizat în prezent de un grup interministerial.

 

● 25 aprilie 2001 

Statutul maghiarilor naşte dispute în ţările vecine Ungariei

Legea statutului maghiarilor din ţările vecine, care se află începând de săptămâna trecută în dezbaterea Parlamentului de la Budapesta, vine în continuarea politicii Guvernului Orban de sprijinire a conaţionalilor din afara graniţelor ţării. De data aceasta, este vorba de un cadru general care să reglementeze raporturile maghiarilor cu ţara-mamă şi de o strategie în perspectiva integrării Ungariei în UE. 

Aflată în plutonul fruntaş al ţărilor candidate la aderare, spre deosebire de alte ţări unde trăiesc maghiari - Iugoslavia, România sau Ucraina - Ungaria încearcă astfel să potolească temerile exprimate de mulţi reprezentanţi ai acestei comunităţi care se tem din nou de instalarea unei “noi cortine de fier” în Europa, ceea ce i-ar lipsi de legăturile cu Budapesta. 

Pe de altă parte, deşi în preambul este specificată în mod clar respectarea cerinţelor Uniunii Europene, legea introduce prevederi ce depăşesc cadrul legislaţiei comunitare. Extinderea dreptului de muncă, de pildă, la cetăţenii unor ţări care s-ar putea afla în afara spaţiului Schengen ar putea ridica semne serioase de întrebare autorităţilor de la Bruxelles. O ţară ca Germania, care are încă minorităţi în Europa de Est, a preferat să acorde doar unele avantaje la obţinerea vizei, simbolice, etnicii germani fiind în continuare consideraţi ca cetăţeni ai ţării din care provin, fără alte drepturi suplimentare. 

Dreptul la muncă şi educaţie

Acum, statutul maghiarilor din afara graniţelor, care se adresează comunităţilor din Croaţia, Iugoslavia, Austria, România, Slovenia, Slovacia şi Ucraina, ar face posibilă acordarea unor permise de muncă pentru perioade de maximum trei luni, sprijină învăţământul în limba maternă din ţările de origine, precum şi posibilităţile de educaţie în instituţii de educaţie din Ungaria şi oferă beneficii pentru călătorie la transportul public, precum şi gratuitate pentru copii şi pensionari. Prin contribuţia la sistemul de asigurări sociale din Ungaria, maghiarii vor putea beneficia de sistemul asigurărilor de pensii şi de sănătate. 

Potrivit estimărilor secretarului de stat în Ministerul de Externe ungar, Nemeth Zsolt, numărul copiilor proveniţi din familiile maghiarilor de peste hotarele Ungariei care ar putea beneficia de sprijinul pentru învăţământ acordat în baza Legii statutului este cuprins între 170.000 şi 180.000. El a precizat că sprijinul va viza acordarea unei sume anuale de 20.000 de forinţi pentru fiecare copil care urmează cursurile unei şcoli cu predare în limba maghiară. În plus, maghiarii de peste hotare vor beneficia de alţi 600 de milioane de forinţi, reprezentând sprijinul total acordat pentru achiziţionarea articolelor şcolare.

Toate aceste cheltuieli vor fi suportate de la Bugetul de stat al Ungariei.

Vecinii Ungariei devin suspicioşi

Proiectul a provocat nemulţumirea mai multor reprezentanţi ai ţărilor vizate în proiect. Premierul slovac, Mikulas Dzurinda, şi-a exprimat, în cadrul discuţiilor purtate luni, la Budapesta, cu omologul sau ungar, Orban Viktor, îngrijorarea faţă de Legea statutului, apreciind că o parte din prevederile acesteia ar putea tulbura atât atmosfera din statele vecine Ungariei, cât şi relaţiile acestora cu Ungaria. Premierul Ungariei, Orban Viktor, a prezentat, pe de altă parte, experienţele internaţionale care au stat la baza redactării proiectului de lege şi a declarat că aplicarea acestuia nu va afecta relaţiile Ungariei cu ţările vecine, ci va contribui la stabilitatea regiunii. 

Premierul Adrian Nastase a declarat la rândul său că această lege poate avea un caracter discriminatoriu, în sensul în care discriminarea pozitivă a etnicilor maghiari poate însemna o discriminare negativă faţă de ceilalţi. “Dacă UE va legitima această reglementare, ne va interesa şi pe noi pentru românii din jurul graniţei”, a mai spus Năstase. În aceste condiţii, Bucureştii ar putea reuşi, poate să le ofere conaţionalilor lor şi altceva decât cărţi şi declaraţii între două dineuri oficiale, renunţându-se la politica defensivă a diplomaţiei româneşti de până acum în problema românilor din afara graniţelor. 

Ieri, secretarul comisiei de politică externă a Camerei Deputaţilor, Damian Brudaşcă (PRM), i-a cerut lui Stephen Wall, consilierul pentru integrare europeană al premierului britanic, să analizeze iniţiativa Budapestei privind statutul maghiarilor din ţările vecine pentru a împiedica “crearea unui precedent care va fi cu siguranţă motiv de confruntări”. “Iniţiativa Budapestei reprezintă o intervenţie brutală, un abuz la adresa ţărilor vecine, ameninţându-le suveranitatea şi independenţa”, a afirmat deputatul PRM. 

Mult mai rezervat, consilierul premierului britanic a spus, fără a se referi direct la intervenţia deputatului PRM, că UE oferă un cadru adecvat şi încurajează rezolvarea eventualelor dispute bilaterale.

În schimb, preşedintele UDMR, Marko Bela, a afirmat că, în opinia sa, Bucureştii ar trebui să elaboreze şi ei o prevedere similară, care să se adreseze românilor din afara graniţelor ţării. El preia astfel un punct de vedere exprimat şi de premierul Orban care a pledat în sensul creării unor legislaţii asemănătoare de păstrare a identităţii altor comunităţi minoritare răspândite în Estul şi Centrul Europei.

 

●24 aprilie 2001 

Budapesta descurajează migraţia maghiarilor

Proiectul de lege privind statutul minorităţilor maghiare din statele vecine, aflat în dezbaterea Parlamentului de la Budapesta, este astfel conceput încât să descurajeze intenţia subiecţilor de a migra spre Ungaria, a declarat Zsolt Nemeth, secretar de stat în Ministerul ungar de Externe. Prevederile legii vor stipula acordarea de ajutor financiar pentru studenţii de etnie ungară din aceste state, astfel încât aceştia să rămână în ţările lor şi îi va încuraja pe etnicii maghiari să îşi întemeieze familii în ţările în care locuiesc, facilitând astfel dezvoltarea şcolilor cu predare în limba maternă, a adăugat Nemeth. Acesta a precizat că în afară de Slovacia, nici una din ţările vecine Ungariei care au o minoritate substanţială ungară nu are şanse să devină membră UE în jurul datei în care Ungaria va accede la Uniune. Vineri, la Craiova, şeful diplomaţiei române, Mircea Geoană, afirmase că Bucureştii intenţionează să iniţieze consultări cu Budapesta pe tema proiectului de lege, în condiţiile în care documentul vizează şi cetăţeni români.

 

● 20 aprilie 2001 

Parlamentul ungar dezbate drepturile maghiarilor din diaspora

Parlamentul ungar a început, ieri, dezbaterea proiectului de lege privind statutul maghiarilor de pretutindeni. Iniţiativa, ce aparţine Guvernului Orban, se adresează celor aproximativ trei milioane de etnici maghiari care trăiesc în ţările vecine, şi vizează evitarea imigrării în masă a acestora înainte de aderarea Ungariei la Uniunea Europeană. La dezbateri au fost prezenţi reprezentanţi ai comunităţilor maghiare din diaspora, cea din România fiind reprezentată de preşedintele UDMR, Marko Bela, şi presedintele executiv, Takacs Csaba. 

Proiectul se adresează maghiarilor din România, Serbia, Ucraina subcarpatică şi Slovacia şi se bucură de sprijinul majorităţii formaţiunilor politice de la Budapesta. El a fost elaborat în urmă cu aproximativ doi ani, formula dezbatută acum de Legislativul ungar fiind rezultatul consultării cu reprezentanţii comunităţilor din ţările vizate şi aprobării Conferinţei Permanente Maghiare, organ reprezentantiv de consultare permanentă al acestora. Iniţiativa prevede acordarea etnicilor maghiari a unor drepturi limitate la muncă, îngrijire medicală sau educaţie. Ei ar putea avea dreptul să lucreze timp de trei luni în Ungaria, cu avntajele sociale corespunzătoare şi vor avea acces gratuit la studii universitare şi la pregătire profesională. Punctul de vedere al autorităţilor de la Bucureşti pe marginea proiectului urmează să fie transmis după analizarea acestuia de către o comisie specială formată din reprezentanţi ai mai multor ministere. 

 

■ Cotidianul “Curierul Naţional” 

● 4 mai 2001

Vizita lui Mircea Geoană la Budapesta relansează relaţiile bilaterale

 

Vizita, la Budapesta, a ministrului român de externe, Mircea Geoană, marchează reluarea relaţiilor româno-ungare la nivel înalt, practic după un an de stagnare, ultimul dialog la nivel înalt desfăşurându-se exact cu un an în urmă, la Bucureşti, când premierul ungar, Viktor Orbán s-a întâlnit cu prim-ministrul Mugur Isărescu.

Deşi Mircea Geoană, venit şi în calitatea lui de preşedinte în exerciţiu al OSCE, nu a stat decât o zi, în capitala ungară, programul lui a fost extrem de dens. În afara întâlnirilor cu omologul său ungar, János Martonyi, el a fost primit de Viktor Orbán, de preşedintele Comisiei de Politică Externă a Parlamentului, Istvan Szent-Joányi, a stat de vorbă cu liderii celor două partide de opoziţie, Partidul Socialist Ungar şi Alianţa Democraţilor Liberi nelipsind tradiţionala vizită la Gyula, unde trăieşte cea mai mare parte a românilor din Ungaria - s-a întâlnit cu reprezentanţii comunităţii româneşti.

Geoană acordă o importanţă specială relaţiilor româno-ungare. În interviul acordat, în ajunul vizitei, cotidianului "Magyar Nemzet", Geoană a acceptat, ideea că "drumul României spre integrarea euro-atlantică trece prin Budapesta", înţelegând prin aceasta preluarea experienţei unei ţări care face parte de-acum din Alianţa Atlantică şi este cu un pas înaintea noastră în procesul de integrare în UE. De asemenea, este vorba, în acest context, de numeroasele domenii de colaborare cu un accent pe cel economic fundamentate în Tratatul politic de bază româno-ungar.

La Budapesta, Geoană, ca preşedinte în exerciţiu al OSCE, a dorit să dezbată cu partea ungară şi sensibilele probleme din "Balcani", concret, situaţia din Macedonia şi Serbia.

Prima întâlnire a ministrului român de externe a fost cu Lásló Kovács, preşedintele celui mai mare partid de opoziţie, PSU. Răspunzând la o întrebare a "Curierului naţional" el a apreciat că relaţiile bilaterale se dezvoltă bine, şi aceasta datorită existenţei Tratatului de bază semnat de guvernul socialist ungar.

Kovács a apreciat în mod deosebit faptul că PDSR a decis să formeze un guvern minoritar şi nu în alianţă cu partidele extremiste şi şi-a manifestat satisfacţia faţă de colaborarea cu UDMR. El a menţionat că Geoană i-a transmis o scrisoare din partea lui Adrian Năstase, în calitatea lui de preşedinte al PDSR, în care se abordează problema fuziunii PDSR si PSDR, ceea ce va deschide "calea spre aderarea la Internaţionala Socialistă".

În ceea ce priveşte Legea statutului etnicilor maghiari, preşedintele PSU a declarat că partidul său susţine aceasta, dar numai dacă ea va acorda facilităţi pentru maghiari la ei acasă. De asemenea, sprijinul material acordat nu trebuie să depăşească suportabilitatea bugetului Ungariei. Kovács a declarat că a rămas surprins când a aflat că Guvernul Ungariei nu s-a consultat în problema Legii statutului, nici cu guvernele ţărilor vecine ale căror cetăţeni sunt beneficiarii acestei legi (inclusiv cu cel al României) şi nici nu a informat Uniunea Europeană asupra acestui subiect.

În cadrul conferinţei de presă a celor doi miniştri de externe, Mircea Geoană şi János Martonyi, desfăşurată după convorbiri prelungite, au fost prezentate două idei generale de genul "s-a discutat un spectru larg de probleme". Se continuă tendiţele pozitive în relaţiile bilaterale" problemele în suspensie vor fi discutate în cadrul Comisiilor mixte care vor informa guvernele" (Martonyi). "Abordare pragmatică deschisă". "Au fost găsite soluţii la unele probleme". "Există posibilitatea transformării relaţiilor bilaterale într-un parteneriat strategic". (Mircea Geoană).

Concretizările au venit din partea ministrului român de externe, care, răspunzând unor întrebări, a aratat că s-a abordat problema consulatelor, care va fi discutată într-o perspectivă mai largă a circulaţiei libere a cetăţenilor români, în condiţiile unei reprezentări echilibrate, cea a învăţământului maghiar din România, unde accentul se va pune pe instituţiile de învăţământ particular, a învăţământului în limba română din Ungaria, creându-se folosirea mai extinsă a limbii române în şcolile şi liceele unde învaţă copii români. În ceea ce priveşte relaţiile economice, Geoană a anunţat fluidizarea traficului la frontiere şi construirea unei linii ferate Szeged - Timişoara - Iugoslavia.

În ceea ce priveşte Legea statutului etnicilor maghiari, ministrul român de externe a declarat că a cerut o consultare cu guvernul ungar pentru a cunoaşte conţinutul legii care, de altfel, urmează să fie prezentată ambasadorilor de la Budapesta, chiar astăzi (joi).

Răspunzând unei întrebări a "Curierului naţional", respectiv ce valoare va mai avea Legea statutului, dacă România va fi scoasă de pe lista ţărilor cu obligativitate de viză, în condiţiile în care scopul ei a fost de a asigura circulaţia liberă în Ungaria a etnicilor maghiari din ţările vecine, în cazul aderării Ungariei la UE, János Martonyi a răspuns că în nici un caz nu acesta a fost obiectul legii.

"Această confuzie se datorează faptului că nu este cunoscut textul. Problema vizelor nu are nici o legatură cu legea şi noi am dori şi suntem convinşi că până la intrarea Ungariei în UE, România va fi scoasă de pe lista neagră. Dacă totuşi nu se va întâmpla acest lucru, etnicii maghiari, care vor dispune de legitimaţiile conferite prin statut, vor călători numai în condiţiile fixate de Uniunea Europeană.

 

● 4 mai 2001 

Parlamentarii UDMR au opinii diferite faţă de legea privind statutul maghiarilor din afara Ungariei

Ervin Szekely: “Apartenenţa la o naţiune este o chestiune personală şi intimă, care nu se poate reglementa prin lege.”

Legea privind statutul maghiarilor din afara Ungariei, dezbatută de Parlamentul de la Budapesta, este percepută în mod diferit de deputaţii UDMR, unii dintre ei considerând cî facilităţile cuprinse în această lege sunt binevenite, în timp ce alţii cred că acest act normativ cuprinde prevederi „subţiri" sau că această lege „încalcă dreptul la libera alegere a identităţii".

Deputatul UDMR Ervin Szekely, de profesie jurist, consideră că apartenenţa la o naţiune este o chestiune personală şi intimă, care nu se poate reglementa prin lege. „Eu ştiu despre mine că sunt maghiar şi fără legitimaţie, iar faptul că statul ungar doreşte să premieze asumarea identităţii este o măsura criticabilă", a declarat, joi, Agenţiei Mediafax, Ervin Szekely. În opinia lui Szekely, această lege exclude în mod oficial din sfera maghiarilor pe acele persoane care, din diverse motive, nu vor să solicite o legitimaţie de maghiar sau „cărora le este refuzată (întemeiat sau nu) eliberarea certificării apartenenţei la naţiunea maghiară". Pe de altă parte, deputatul UDMR crede că există riscul ca, sub presiunea facilităţilor acordate de lege, „să apară falşi maghiari care să se declare maghiari doar pentru anumite avantaje materiale". „Nu cred că naţiunea maghiară ar avea nevoie de astfel de membri şi nu pot accepta nici ca o anumită protecţie socială să fie acordată pe criterii etnice şi nu pe criteriul necesităţilor", a opinat Szekely.

Deputatul Kovacs Csabo consideră ca proiectul de lege privind maghiarii din ţările vecine Ungariei reprezintă o concretizare a promisiunilor electorale făcute de FIDESZ, principalul partid de guvernământ din Ungaria, în campania electorală din 1998. „În campania electorală, FIDESZ a promis dublă cetăţenie pentru maghiarii de pretutindeni, dar proiectul de lege privind statutul maghiarilor reprezintă o formă mult atenuată a acestei promisiuni", a declarat Agenţiei Mediafax Kovacs Csabo. El a arătat că prin acest proiect de lege şi prin facilităţile acordate, Ungaria „are interes să contrabalanseze munca la negru", dând posibilitatea maghiarilor din ţările vecine să lucreze legal timp de trei-şase luni în Ungaria. „Facilităţile cuprinse în proiectul de lege nu au repercusiuni deosebit de serioase pentru ţările din jurul Ungariei. Dat fiind reacţiile din Slovacia şi România, ar fi fost de dorit ca acest proiect de lege să fie supus consultărilor", a opinat deputatul UDMR. El a apreciat că proiectul de lege iniţiat de autorităţile ungare „este destul de subţire" şi, din acest motiv, „suspiciunile şi temerile nu-şi au locul". Şi Attila Kelemen, liderul grupului parlamentar al UDMR din Camera Deputaţilor, crede că proiectul de lege privind statutul maghiarilor ar fi trebuit supus dezbaterilor înainte de analizarea lui de Parlamentul ungar. „Este o treabă normală ceea ce se propune prin acest proiect de lege. Orice stat trebuie să-şi apere cetăţenii din afara graniţelor. Şi România ar trebui să facă acest lucru", a declarat Agenţiei Mediafax Attila Kelemen. El crede că acest subiect este „prea politizat". Asztalos Ferenc consideră că facilităţile propuse de autorităţile ungare au drept scop rămânerea maghiarilor pe meleagurile natale.

„Legea este un fel de blocaj în calea emigrării", a precizat Ferenc. Deputatul Konya Hamar a declarat că acest proiect de lege „reglementează situaţia politică şi istorică, în care graniţele unei naţiuni nu coincid cu graniţele statului naţional". „Interpretările politice sunt tendenţioase şi am impresia că şi Guvernul român a fost grăbit şi pripit în interpretări", a declarat Agenţiei Mediafax Konya Hamar.

Proiectul de lege prevede, pentru maghiarii din ţările vecine Ungariei, o serie de facilităţi de natură socială, culturală, de învăţământ, transport. Una dintre prevederile proiectului de lege precizeză că maghiarii ai căror copii urmează şcoli maghiare primesc anual de la statul ungar 20.000 de forinţi (aproximativ 2 milioane de lei). Beneficiarii proiectului de lege trebuie să primească o recomandare din partea organizaţiilor maghiare din ţările de origine (UDMR sau bisericile istorice maghiare), iar un organism guvernamental din Ungaria va emite „legitimaţia de maghiar".

 

 

 

 

● 21 aprilie 2001 

Parlamentul de la Budapesta dezbate statutul

Zsolt Németh (FIDESZ): “Un răspuns la problema Trianonului” Csaba Tabajdi (PSU): “Soluţia pentru maghiarii de dincolo de graniţă este autonomia” Parlamentul de la Budapesta a început dezbaterile asupra proiectului de lege privind statutul de care se vor bucura în Ungaria etnicii maghiari din ţările vecine. Conceput iniţial pentru a soluţiona spinoasa problemă a circulaţiei maghiarilor de dincolo de graniţa în cazul intrării Ungariei în spaţiul Schengen, proiectul de lege a căpătat şi alte valenţe, propunând o serie de facilităţi - economice, culturale şi sociale - pe care statul ungar intenţionează să le ofere maghiarilor. Cu excepţia Alianţei Democraţilor Liberi (de opoziţie), toate celelalte cinci partide parlamentare sprijină proiectul de lege, PSU, cealaltă formaţiune de opoziţie, susţinându-l condiţionat. Socialiştii cer că facilităţile acordate să contribuie la rămânerea maghiarilor în ţările în care trăiesc. Votul final al proiectului va avea loc în cadrul unei sesiuni extraordinare a parlamentului, la 19 iunie, iar legea ar intra în vigoare la 1 ianuarie 2002. Ministrul ungar de externe, János Martonyi, a subliniat în timpul dezbaterilor că prin această lege guvernul urmareşte în primul rând menţinerea limbii, culturii şi identităţii naţionale a maghiarilor de dincolo de graniţă. Familiile care îşi vor trimite copiii în şcoli maghiare vor primi sprijin financiar. Punerea în aplicare a legii în anul bugetar 2001-2002 va costa nouă miliarde de forinţi. Potrivit ministrului de externe, prin intrarea în vigoare a legii, numărul celor care vor să emigreze în Ungaria ar scădea la jumătate. El a precizat printre altele ca aşa-numita legitimaţie de maghiar pe care o vor primi cei îndreptăţiti din ţările vecine, nu poate servi drept paşaport. Proiectul de lege este în consens cu dreptul internaţional şi cu acordurile bilaterale ale Ungariei, a mai subliniat Martonyi. Zsolt Németh, secretar de stat politic la MAE ungar a arătat că acceptarea proiectului va contribui la soluţionarea “problemei Trianonului”, veche de 80 de ani. “Graniţele nu le putem modifica, dar am putea depăşi separarea”, a declarat Németh care a subliniat că actualele granişe au devenit şi graniţe spirituale. Vorbind în numele PSU, Csaba Tabajdi a afirmat că după părerea socialiştilor, cea mai bună soluţie pentru maghiarii de dincolo de graniţe este autonomia. “De aceea naţiunea majoritara trebuie convinsă de necesitatea autodeterminării”, a declarat el, citat de “Magyar Nemzet”. În prima zi a dezbaterilor au participat, ca invitaţi, liderii organizaţiilor legitime ale maghiarilor din ţările vecine, inclusiv Markó Béla, din partea UDMR.

■ Cotidianul “Dimineaţa”

● 25 aprilie 2001 

Adrian Năstase: Un document discriminatoriu - Legea statutului maghiarilor de peste hotare

Premierul Adrian Năstase a apreciat luni că legea statutului maghiarilor de peste hotare este un document cu caracter discriminatoriu. 

Premierul Adriasn Năstase a atenţionat asupra riscurilor autodefinirii ca etnicii maghiari, arătând că "la un moment dat, în cazul acordării anumitor facilităţi, unii români ar fi tentaţi să se declare brusc cetăţeni maghiari, şi astfel să se descopere ca România deţine pe neaşteptate 7 milioane de unguri în Transilvania".

În context, prim-ministrul şi-a exprimat nedumerirea faţă de modalitatea care va fi adoptată de Ungaria în vederea identificării etnicilor maghiari. "Cum se va face? Există un detector pentru detectat maghiarii. Dacă se pune problema să se declare maghiar şi cel care este căsătorit cu un etnic maghiar, se complică şi mai tare situaţia", s-a întrebat şeful Executivului. Năstase a menţionat că lucrurile s-ar putea clarifica dacă Uniunea Europeană şi Consiliul Europei vor valida reglementarile ungare, astfel încât ele să fie valabile şi pentru românii din jurul frontierelor.

● 3 mai 2001 

Consultări româno-ungare, la Bucureşti

Ministrul Afacerilor Externe, dl Mircea Geoană, a declarat - referitor la proiectul de lege al Budapestei privind statutul maghiarilor de peste hotare, statut ce le-ar acorda unele drepturi speciale - că România doreşte să pună "discuţia într-un context mai larg" al relaţiei României cu Ungaria, o relaţie "bună, de parteneriat pe care dorim să o continuăm". Domnia sa a opinat că toată problema trebuie examinată în context european, mai ales din punctul de vedere al impactului pe care l-ar avea o asemenea lege "un pic atipică" asupra precedentelor de aceasta natură în Europa. 

Amintim că Ungaria, care se află în fruntea plutonului ţărilor care vor fi primite în Uniunea Europeană, încearcă prin această lege să legalizeze sejururile fixe ale etnicilor maghiari şi, totodată, să stopeze prin aceasta un aflux masiv al imigranţilor. Ungaria invocă, între altele, în sprijinul legii amintite, ajutorul pe care Germania de vest l-a dat estului german, unele facilităţi asigurate de Portugalia brazilienilor etc.

Dl Mircea Geoană a subliniat (în cursul unei emisiuni televizate) că în timpul recentei sale vizite efectuate la Budapesta "am ridicat câteva obiecţii de principiu şi ne-am rezervat dreptul de a formula câteva obiecţii şi probleme concrete, inclusiv de natură practică şi procedurală". Părţile română şi ungară au convenit asupra necesităţii consultărilor.

Domnia sa a reamintit că echipa de la conducerea României consideră că "între parteneri, cel mai bun lucru este consultarea. Am fost oarecum miraţi că nu am fost consultaţi înainte de elaborarea proiectului de lege amintit. Acest lucru a creat anumite semne de întrebare şi în alte capitale din regiune".

Cu ocazia rundei de consultări cu partea maghiară, care va avea loc foarte curând, la Bucureşti, la nivel de experţi, va fi discutată această problemă, precum şi multe alte chestiuni care nu sunt prea clare, multe detalii care pot să creeze probleme ulterior. "Nu vom ezita să spunem lucrurilor pe nume. În egală măsură, este interesant de observat că, deşi a creat o oarecare emoţie în România, în Slovacia sau în alte ţări din regiune, subiectul a fost mai puţin virulent faţă de cum ar fi fost el acum câţiva ani", a precizat şeful diplomaţiei române.

"Nu vreau să dăm senzaţia că avem deja un punct de vedere pe care îl vom impune părţii ungare, ci vreau să spun ca obiecţiile noastre sunt puse la punct şi aprobate atât de preşedintele României, cât şi de prim-ministru. Deci, suntem pregătiţi cu puncte de vedere politic, juridic, procedural şi de administraţie publică locală. Aşteptăm să discutăm cu partenerii noştri de la Budapesta, cu voinţa de a ne apăra interesul naţional, dar şi cu dorinţa de a merge împreună cu Ungaria către integrarea europeană şi euro-atlantică" - a conchis dl Mircea Geoană.

Din încercarea Budapestei de a impune o asemenea lege, România trebuie să tragă concluzia - dacă mai era nevoie - că este necesar să îşi urmărească aproape cu obstinenţă propriile obiective, să nu obosească pe parcurs să şi le apere. Ungurii au ştiut să o facă. Cu bune rezultate. Ar fi bine să o facem si noi, inclusiv în ce priveşte realizarea obiectivelor primordiale ale politicii externe româneşti - integrarea în NATO şi Uniunea Europeană. 

 

Legitimaţiile pentru maghiari pun pe jar diplomaţiile română şi slovacă

Proiectul de lege aflat în dezbatarea parlamentului budapestan, prin care etnicii maghiari din ţările vecine Ungariei primesc drepturi speciale, a stârnit reacţii negative din partea autorităţilor române şi slovace. Acestea observă caracterul discriminatoriu al legii şi se tem că iniţiativa maghiară va reaprinde problema etnica într-o zona învecinată Iugoslaviei. 

Slovacia a trasmis semnale că este îngrijorată de ajutorul acordat de Budapesta etnicilor maghiari. Premierul slovac, Mikulas Dzurinda, şi-a exprimat, ieri, îngrijorarea faţă de proiectul Budapestei de acordare a unor drepturi speciale etnicilor maghiari din ţările vecine Ungariei. "Aplicarea anumitor părţi din acest proiect ar putea afecta relaţiile (între grupurile etnice) din ţările vecine sau între Ungaria şi vecinii săi", a fost de părere Dzurinda, după o întâlnire cu omologul său ungar, Viktor Orban. Dzurinda a declarat că Slovacia "va studia proiectul într-o manieră intensă" şi şi-a exprimat "speranţa că va exista o cale pentru consultări pe această temă cu partea ungară". Orban a declarat, la rândul său, "că nu este îngrijorat că legea va perturba legăturile bilaterale ale Ungariei cu vecinii săi".

"Dimpotrivă, ea va contribui la stabilitatea în regiune", a declarat el. 

De asemenea, autorităţile române au reacţionat vehement la iniţiativele Budapestei. Dacă ministrul de Externe, Mircea Geoană, a încercat să estompeze efectele acestei legi, premierul Adrian Năstase şi preşedintele Ion Iliescu au preferat declaraţiile făţişe. Năstase consideră că acest act normativ are un "caracter discriminatoriu" pentru populaţia românescă. "Este vorba de o dicreditare negativă pe criterii etnice, care ar trebui să constituie obiectul atenţiei Consiuliului Europei", a spus Năstase. O altă problemă subliniată de Năstase este legată de autodeclararea cetăţenilor români drept reprezentanţi ai comunităţii maghiare."Cum se va stabili cine sunt cetăţeni maghiari şi cine nu ? Este un detector care să stabilească acest lucru?", s-a întrebat premierul român.

La rândul său, preşedintele Ion Iliescu a declarat că "ar fi fost de aşteptat din partea Ungariei să se consulte cu ţările învecinate. Trebuie să se ţină seama de anumite consecinţe pe care le va avea o atitudine discriminatorie la adresa cetăţenilor români." 

Planurile Budapestei 

Proiectul, care este discutat în Parlamentul de la Budapesta, prevede ajutorarea etnicilor maghiari din ţările din regiune, mai ales din România, Slovacia şi Serbia, în materie de muncă, educaţie şi asistenţă medicală. În schimbul unei legitimaţii cu poză pentru etnicii maghiari, proiectul de lege prevede acordarea dreptului de muncă pe timp de trei luni în Ungaria, cu avantajele sociale corespunzătoare, acces gratuit la studii universitare la pregătire profesională. Practic, dacă legea va fi adoptat în această formă, circa trei milioane de etnici maghiari vor putea beneficia de ea, pentru a-şi apăra limba şi identitatea naţională, lingvistică şi culturală. Ungaria, care se afla printre primele ţări care vor adera la Uniunea Europeană în cursul anilor următori, doreşte să evite un val de imigraţie din ţările vecine mai sărace. Circa 1,7 milioane de maghiari trăiesc în România, 600.000 în Slovacia, 350.000 în Iugoslavia, 200.000 în Ucraina, 22.000 în Croaţia, 10.000 în Slovenia şi 17.000 în Austria. 

Iniţiativa maghiară dă apă la moară PRM 

Secretarul comisiei de politică externă a Camerei Deputaţilor, Damian Brudaşcă (PRM), i-a cerut lui Stephen Wall, consilierul pentru integrare europeană al premierului britanic, aflat într-o vizită în România, să analizeze iniţiativa Budapestei privind statutul maghiarilor din ţările vecine pentru a împiedica "crearea unui precedent care va fi cu siguranţă motiv de confruntări". "Ne considerăm marginalizaţi şi umiliţi de această iniţiativă care este o încercare brutală de a destabiliza situaţia din zonă", a menţionat Brudaşcă. Consilierul premierului britanic a spus, fără a se referi direct la intervenţia deputatului PRM, că UE oferă un cadru adecvat şi încurajează rezolvarea eventualelor dispute bilaterale.

 

■ Publicaţia electronică “WebJurnal.ro” 

● 23-04-2001

Legitimaţie de... maghiar

Săptămâna trecută, Parlamentul Ungariei a discutat un proiect de lege care acorda anumite faciliăţi maghiarilor din afara graniţelor. Legea se referă la cetăţenii din Austria, Slovenia, Slovacia, Iugoslavia, Ucraina şi România, care se declară de naţionalitate maghiară. 

Aceştia vor primi drept de muncă în Ungaria pe o perioadă de trei luni, cu posibilitatea de a-şi prelungi contractul, asistenţa medicală gratuită pentru cei ce lucrează pe teritoriul Ungariei şi pentru familiile acestora, reduceri şi chiar gratuităţi la transportul în comun pentru copii şi bătrâni. Tinerii care doresc să îşi continue studiile în Ungaria beneficiază de reduceri la cazare, iar cei ce urmează clase cu predare în limba maghiară în ţara de reşedinţă, sunt ajutaţi material de Guvernul ungar.

Profesorii ce predau această limbă în ţările mai sus menţionate pot beneficia de burse de pregătire în Ungaria, suportate de această ţară. 

Pentru a obţine aceste facilităţi, ungurii din Diaspora trebuie să-şi declare cetăţenia maghiară în faţa unor comisii ale organizaţiilor minorităţii maghiare din ţara respectivă. Aceste comisii pot să refuze statutul de cetăţean de naţionalitate maghiară. În cazul în care avizul este favorabil, ei nu primesc cetăţenie dublă, ci o legitimaţie de ungur. În baza acestui document, beneficiază de facilităţile menţionate. Parlamentul ungar îşi va da votul final cu privire la această lege peste trei săptămâni.

 

● 30 aprilie 2001

Cronica cetăţeanului aiurit

 

Şi uite aşa, de când a zis-o Creangă, unii tot stau şi se minunează de ce li se mai întâmplă, şi când colo, chiar li se pregăteşte, că doar vin ăilalţi, care afirmă că “nimic nu este întâmplător”! De exemplu, guvernul maghiar care tocmai dezbate proiectul de lege în virtutea căruia se vor acorda facilităţi cetăţenilor de etnie maghiară aflaţi în Europa (de ce nu şi prin America?), în ţări vecine şi prietene (!). Adică, înainte de pomană se înarmează cetăţeanul slovac, român, bulgar, polonez, etc. cu carnetul ce adevereşte că el este etnic maghiar; asta, după ce dovedeşte … cunoaşterea limbii! Oare dacă China ar iniţia o procedură similară tot limba ar fi criteriul?(!) 

Că doar pe unde se află ei, maghiarii, în calitate de minoritate a respectivei patrii careia îi aparţin ca cetăţenie - trecură ani, istorii şi generaţii, nunţi, botezuri şi înmormântări, ascendenţi şi descendenţi, încuscriri şi încrucişări! 

Aruncat în luptă “cuiul lui Pepelea” cel unguresc va rodi fructe otrăvite într-o Europă înţelept preocupată de existenţa şi armonia ei comună ! Ei, aş ! Atât de înţeleapta şi bătrâna Europă dă semne clare de ramolisment senil şi de rateuri sclerozate atâta vreme cât are timp pentru psihanaliza românului aflat în război cu câinii, mâine poimâine vine rândul puricilor, impune rezolvarea “problemei ţiganilor”, care nu sunt o problemă, ei doar există, cu date şi caracteristici naturale specifice, se uită urât la noi că avem vagabonzi şi copii bolnavi de SIDA, de parcă SIDA ar fi made în România iar specia “vagabond “n-ar fi o stare a societăţii umane indiferent de naţionalitate - şi nu vede ganglionul canceros ce prinde a se umfla la subţioara domniei sale! Îi dorim nu numai un bisturiu îndrăzneţ dar şi un tratament, pe măsură! 

 

■ Cotidianul “Jurnalul Naţional” 

● 20 aprilie 2001

Drepturile maghiarimii sunt dezbătute în Parlamentul ungar

 

Parlamentul Ungariei s-a reunit ieri în sesiune plenară pentru a dezbate, pentru prima dată, proiectul de lege privind statutul special ce va fi acordat etnicilor maghiari din afara graniţelor Ungariei. 

Acest proiect de lege va face obiectul unei consultări între MAE român şi cel ungar la sfârşitul lunii, susţin surse diplomatice. Proiectul de lege a fost susţinut de toate partidele parlamentare ungare cu excepţia Alianţei Democraţilor Liberi. Presa ungară a relatat ieri pe larg opiniile ce au precedat dezbaterile. Potrivit lui Nemeth Zsolt, secretar de stat ungar pentru afaceri externe şi membru al partidului de guvernământ, Federaţia Tinerilor Democraţi (FIDESZ), o astfel de lege ar oferi avantaje importante etnicilor maghiari din afara Ungariei în domeniile educaţiei, muncii, călătoriilor şi culturii, inclusiv ajutor financiar. Csaba Tabajdi, reprezentant al Partidului Socialist Ungar (MSZP), de opoziţie, care a fost unul dintre principalii critici ai legii, a apreciat în săptămânalul de limbă engleză “Budapest Sun” că, “dacă Uniunea Europeană şi-ar fi creat un sistem internaţional decent de apărare a minorităţilor, Ungaria nu ar fi fost nevoită să adopte o asemenea lege”. El a afirmat că, în timp ce etnicii maghiari din ţările vecine se aşteptau la mai mult şi vor considera legea insuficientă, opinia publică din Ungaria este indignată, apreciind că avantajele oferite sunt excesive. În schimb, Miklos Csapody, membru al Forumului Democratic Ungar, a descris aceste avantaje ca fiind un “minimum minimorum”.

Cotidianul “Magyar Hirlap” notează că fracţiunea MSZP este de părere că de avantajele oferite etnicilor maghiari de peste hotare trebuie să beneficieze şi cetăţenii ungari. Avantajele concrete pe care le va oferi legea maghiarilor din afara Ungariei vor deveni clare doar după dezbatere. Având în vedere că la început se vorbea de “cetăţenie externă” şi de “legea avantajului”, iar acum s-a ajuns la legea “privind maghiarii din ţările vecine”, actul legislativ va însemna în final mai puţin decât s-a dorit iniţial, comentează cotidianul “Nepszabadsag”.

 

● 26 aprilie 2001

Românii din Harghita si Covasna se ridică împotriva Budapestei

 

După reacţiile negative ale demnitarilor români, Statutul maghiarilor din afara graniţelor Ungariei este contestat şi de societatea civilă. Asociaţiile culturale româneşti din judeţele Covasna şi Harghita avertizează că actul normativ, în forma sa actuală, legiferează măsuri discriminatorii pe criterii etnice şi încurajează persoanele “cu sentimentul identităţii etnice labile” de a se declara maghiari. 

Într-o scrisoare deschisă adresată preşedintelui Ion Iliescu, premierului Adrian Năstase, ministrului de externe, Mircea Geoană, şi preşedinţilor celor două Camere ale Parlamentului, cele 12 asociatii semnatare susţin că adoptarea statutului va genera scăderea drastică a numărului de români din judeţele Covasna, Harghita şi Mureş şi semnalează faptul că, la viitorul recensământ, ar putea să se consemneze “un grav dezechilibru etnic şi chiar dispariţia elementului românesc din majoritatea localităţilor din aceste judeţe”. 

Ca atare, liderii asociaţiilor consideră imperios necesară implicarea statului român în stoparea apariţiei acestor tendinţe care, în opinia lor, ar însemna “instaurarea de facto a unei enclave etnice şi încurajarea politicii de separatism si autonomie pe criterii etnice”. “Utilizarea problemei politicii faţă de românii de pretudindeni de către lideri ai UDMR este o capcană în care autorităţile statului român nu trebuie să cadă”, se precizează în scrisoare, amintindu-se de situatia “dramatică” a comunităţilor româneşti din statele vecine, precum “asimilarea masivă şi metodică din Ungaria” şi “urmărirea şi tracasarea liderilor români de către autorităţi în Ucraina”. 

Printre semnatarii scrisorii se numără Fundaţia Naţională pentru Românii de Pretutindeni - Bucureşti, Liga Culturală Creştină “Andrei Şaguna” - Sf. Gheorghe, despărţământul ASTRA Covasna - Harghita, Uniunea Vatra Românească - Covasna, Fundaţia Culturală “Mihai Viteazul” - Sf. Gheorghe şi Asociaţia Cadrelor Didactice din judeţul Harghita. 

Geoană e cu ochii pe ţările vecine 

Ministrul român de externe, Mircea Geoană, preşedintele în exerciţiu al OSCE, s-a referit ieri la legea statutului, dezbătută de Parlamentul de la Budapesta. “A sosit timpul să vedem dacă acest gen de exerciţii n-ar trebui văzute într-un context european mai larg, dacă normele europene în materie agreează asemenea exerciţii şi, dacă da, să vedem dacă ele pot fi ridicate la nivel european”, a pronunţat ministrul Geoană o primă ameninţare voalată la adresa Budapestei. 

Pe de altă parte, ministrul a recunoscut că Bucureştiul este în asteptarea consultărilor diplomatice cu Budapesta şi a reacţiilor celorlalte ţări vizate de proiect pentru a exprima o poziţie definitivă. Proiectul de lege se referă la 1,7 milioane de etnici maghiari care trăiesc în România, 600.000 în Slovacia, 350.000 în Iugoslavia, 200.000 în Ucraina, 22.000 în Croatia, 17.000 în Austria şi 10.000 în Slovenia. 

 

● 3 mai 2001

Geoană nu este mulţumit de statutul maghiarilor

Ministrul de externe, Mircea Geoană, a admis ieri că instituţia pe care o conduce are un punct de vedere critic faţă de statutul maghiarilor de dincolo de graniţele Ungariei. 

Chiar dacă a refuzat să ofere amănunte despre prevederile din statut contestate de MAE, Geoană a declarat că poziţia ministerului său este aceeaşi cu punctele de vedere exprimate atât de preşedintele Ion Iliescu, cât şi de către premierul Adrian Năstase. Aceştia din urmă au reclamat la unison “caracterul discriminatoriu” al proiectului de statut aflat în dezbaterea Parlamentului de la Budapesta. 

“Avem un punct de vedere consolidat faţă de statutul maghiarilor de peste hotare, critic, pe care îl vom prezenta părţii ungare. Nu vreau să dau mai multe detalii, pentru că dorim să transmitem pozitia noastră pe canale oficiale. Pot să vă spun că obiecţiile noastre se referă la acele articole cu incidentă asupra populaţiei româneşti”, a declarat ieri Mircea Geoană. Seful diplomaţiei române a adăugat că MAE are un punct de vedere “unitar cu cel exprimat de Guvern şi Presedinţie”. “Trebuie să intrăm în substanţa proiectului de lege pentru a vedea care sunt acele prevederi ce pot crea dificultăţi. De altfel, astăzi (n.r. - ieri) debutează procesul de consultare a părţii maghiare în cadrul discuţiilor pe care le vom avea cu ambasadorul Ungariei la Bucuresti”, a spus Geoană. 

Sprijin pentru români 

Referindu-se la declaraţiile premierului Adrian Năstase despre elaborarea, în contrapartidă, a unui statut al românilor de peste frontierele ţării, ministrul de externe a spus că sprijinirea comunităţii româneşti din Diaspora este “o prioritate cuprinsă în actualul program de guvernare”. “Avem în vedere un set de acţiuni politice, mult mai complicate decât un simplu text de lege, o strategie mai amplă în curs de elaborare pe care o vom prezenta în sedinţele de guvern ulterioare”, a declarat Geoană. Şeful diplomaţiei româneşti a precizat că MAE va merge mai degrabă pe reţeta introducerii în tratatele de bază pe care le va încheia România cu alte state a unor prevederi referitoare la drepturile românilor din ţările respective. “Un exemplu este tratatul de bază cu Macedonia, în care există o referire la românii care trăiesc acolo. Cred că este o manieră mult mai activă de a aborda această problemă pe care o vom ridica de acum încolo în toate contactele internaţionale bilaterale. 

Ion Iliescu cere clarificări 

Preşedintele Ion Iliescu a declarat în timpul summit-ului carpato-dunărean, înaintea întâlnirii cu Rudolf Schuster, presedintele Slovaciei, că nu are de gând să abordeze problema statutului maghiarilor din afara graniţelor Ungariei atâta timp cât “terţe părţi” nu sunt de faţă. Totuşi, el a recunoscut că se pun unele semne de întrebare în privinţa acestui statut şi că se aşteaptă din partea Ungariei unele clarificări. “Nu cred că partea ungară e interesată să alimenteze aceste stări de spirit tensionale printr-o asemenea lege care vizează soarta unor cetăţeni din state vecine. Deci, sper să se găsească o soluţie adecvată”, a mai spus Iliescu. 

Marko Bela ştie de ce este atacată legea ungară 

Preşedintele UDMR Marko Bela a apreciat într-un interviu acordat cotidianului “Romaniai Magyar Szo” că atacurile îndreptate împotriva Legii statutului maghiarilor de peste hotare nu vizează conţinutul acesteia, ci mai degrabă “mesajul simbolic” al documentului. 

Conform declaraţiilor liderului UDMR, mesajul simbolic al legii este acela că statul ungar, reprezentat de instituţiile administraţiei centrale, va dispune de un act juridic cu efecte concrete asupra maghiarilor de peste hotare. Marko Bela a subliniat că Guvernul României a emis, la rândul său, un act referitor la susţinerea românilor de peste hotare, în bugetul României existând fonduri destinate diferitelor publicaţii din Republica Moldova, iar studenţii de peste Prut beneficiază de burse din partea statului român. 

În opinia liderului UDMR, pe baza acestor date, maghiarii din România ar putea fi îndreptăţiţi să vorbească despre discriminare faţă de românii de peste hotare, deoarece aceştia beneficiază de diferite ajutoare de care etnicii maghiari nu dispun. Marko Bela a subliniat însă că nu consideră că acest sprijin este un fapt negativ şi crede că gesturile de acest gen arată grija pe care statul o poartă românilor din străinătate. Marko Bela este de părere că atât guvernanţii unguri, cât şi cei români trebuie să adopte o atitudine deschisă, în condiţiile în care într-un mediu ostil Legea statutului nu va putea fi aplicată sau va întâmpina dificultăţi.

 

■ Publicaţia “Nine O'Clock” 

● mai 2001

Romanian Foreign Minister on a visit to Budapest: Mircea Geoană and Viktor Orban decided to invigorate bilateral cooperation

 

The Romanian Foreign Minister and OSCE Chairman- in Office, Mircea Geoana, was yesterday on an official visit to Hungary. The talks the head of the Romanian diplomacy had with his Hungarian counterpart, Martonyi Janos, were one of the most important moments of the visit to Budapest. The two Foreign Ministers reviewed bilateral and regional matters of interest to the two parties. “We have a strong relationship with Hungary and there are prospects for development into a strategic partnership,” Mircea Geoana stated at the end of the meeting with the head of the Hungarian diplomacy.

The two Ministers stressed the fact that bilateral issues had been approached in a pragmatic and open manner, both parties admitting to the fact that it takes time to deal with some of them. “We decided to pursue the positive trend in our relationship and strengthen cooperation in all fields,” the Hungarian Foreign Minister stated. Following yesterday’s talks a number of solutions to bilateral problems were identified. The rest of the matters shall be dealt with by Romanian and Hungarian experts. 

The opening of a Hungarian general consulate to Miercurea Ciuc, one of the delicate issues in the relations between Romania and Hungary, has not yet been settled. The Romanian Foreign Minister stressed that “there needs to be a well-balanced geographic representation in both countries,” noting that an intermediary solution could be found by opening honorary consulates this year. Another delicate topic approached by the two Ministers was education in Hungarian on the Romanian territory, which will be resolved in the forthcoming period.

The head of the Romanian diplomacy required “a more substantial use” of Romanian in Hungarian schools in order to “enable the decreasing Romanian community living in Hungary to continue to exist.” The Romanian party refused to yet take an official stand as to the draft of the law regulating the status of Hungarians living outside the Hungarian state, a draft which is soon to be discussed in the Budapest Parliament.

After a careful analysis of the text of draft for the law, the Romanian authorities will take a stand. The talks the two Ministers had also tacked economic sides of the Romanian - Hungarian relations. IT was discussed about the fluidization of traffic at the border and the implementation of the project for a railway connecting Szeged to Timisoara, which will go through Yugoslavia. As for the visa issue, Janos Martonyi said that Hungary would not institute a visa requirement for the Romanian nationals before the country joins the European Union. 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

 

2. MASS-MEDIA INTERNAŢIONALĂ

 

■ NEPSZABADSAG – 24 aprilie 2001

■ AGENŢIA EFE – 23 aprilie 2001 

Traducere de Mihaela Toth şi Mihaela Nicolaescu apărută în “MONDORAMA” – 25 aprilie 2001

 

Premierul român apreciază că legea privind statutul maghiarilor 

din afara Ungariei este discriminatorie

Legea privind statutul maghiarilor din afara Ungariei, discutată în prezent de parlamentul de la Budapesta, se poate dovedi discriminatorie în sensul că avantajele asigurate etnicilor maghiari pot duce la o diferenţiere în detrimentul restului populaţiei, a declarat la 23 aprilie premierul român Adrian Năstase.

Premierul a precizat că guvernul român va studia proiectul legii şi va purta convorbiri pe marginea sa cu partea ungară. Potrivit premierului, diferenţierile pozitive în favoarea maghiarilor reprezintă un gest discriminator pe bază etnică în raport cu restul populaţiei. O altă problemă ar fi, în opinia sa, faptul că proiectul de lege permite cetăţenilor români să se declare de naţionalitate maghiară, ceea ce ar putea duce la apariţia, potrivit dlui Năstase, a şase milioane de maghiari în Transilvania.

Dl. Năstase a subliniat că nu se ştie cum îi va identifica Ungaria pe cetăţenii de etnie maghiară, precizând că lucrurile se vor complica şi mai mult în cazul căsătoriilor mixte. Premierul român a explicat că această problemă s-ar putea clarifica dacă Uniunea Europeană şi Consiliul Europei recunosc drept valabile reglementările propuse de Ungaria şi în condiţiile în care şi România ar elabora şi aplica o lege similară de care să beneficieze românii ce trăiesc în afara grăniţelor ţării.

Guvernul de la Bucureşti, care studiază proiectul legii în limba engleză, a cerut ambasadorului la Budapesta să facă demersurile necesare organizării unei runde de consultări bilaterale, care să aibă loc la finele lunii în curs sau la începutul lunii mai.

Transilvania, care a revenit României după semnarea Tratatului de la Trianon, în 1920, este de atunci motiv de fricţiuni între români, care situează această regiune la originea civilizaţiei lor, şi unguri, cărora le-a aparţinut timp de câteva secole. În România, mai ales în Transilvania, există o importantă minoritate maghiară de aproximativ 1.6 milioane de persoane, reprezentând 20 % din totalul de 8 milioane al Transilvaniei şi 6 % din populaţia României, potrivit recensământului din 1992. 

 

 

 

 

 

 

 

 

 

■ MAGYAR NEMZET – 19 aprilie 2001

Traducere de Mihaela Toth apărută în “MONDORAMA” – 20 aprilie 2001

 

BELA MARKO: Etnicii maghiari din afara Ungariei sunt interesaţi ca Parlamentul Ungar să adopte cu cât mai multe voturi favorabile

legea care îi priveşte

Preşedintele Uniunii Democrate Maghiare din România, Bela Marko, a apreciat că este deosebit de important faptul că proiectul legii privind statutul maghiarilor din afara Ungariei, intrat la 19 aprilie în dezbaterea parlamentului de la Budapesta, se bazează pe consensul formaţiunilor politice. Liderul UDMR a opinat, însă, că punerea în aplicare a viitearei legi s-ar putea ciocni de anumite probleme de ordin organizatoric, precum modul de înregistrare a persoanelor care intră sub incidenţa acestui act legislativ sau alegerea organizaţiilor ce vor stabili care sunt aceste persoane. Bela Marko a precizat că în Transilvania nu vor exista probleme în acest sens, UDMR asumându-şi riscurile acestei misiuni.

Întrebat de cotidianul “Magyar Nemzet” dacă legea nu va accentua sentimentele antimaghiare, dl. Marko a subliniat că adoptarea unei astfel de legi presupune o serie de riscuri politice şi tocmai de aceea este atât de importantă implicarea în problemele organizatorice a UDMR, care este capabilă să comunice majorităţii româneşti conţinutul legii, astfel încât să se evite orice neînţelere. Liderul UDMR nu a exclus însă posibilitatea ca unele organisme antimaghiare să lanseze o campanie împotriva etnicilor maghiari din Ardeal. El a apreciat, în acelaşi timp, că elementul fundamental al legii îl constituie asistenţa acordată în favoarea rămânerii etnicilor maghiari în ţările natale.

Bela Marko a mentionat că etnicii maghiari din afara Ungariei sunt interasaţi ca forul legislativ ungar să adopte legea cu o majoritate cât mai largă, pentru a fi garantată buna ei funcţionare după intrarea în vigoare.

Vicepreşedintele Uniunii Maghiarilor din Voivodina, Laszlo Jozsa, a subliniat pentru “Magyar Nemzet” că principalul merit al legii îl reprezintă crearea unui sistem de sprijin cu garanţii legale. Potrivit dlui Jozsa, cele mai importante prevederi sunt cele privind susţinerea învăţământului şi a afacerilor, maghiarii din Voivodina nefiind atât de interesaţi de posibilităţile de lucru în Ungaria, ci fiind încrezători în perspectivele din regiunea lor natală. Laszlo Jozsa a mai apreciat că legea ar putea fi adoptată cu consens naţional, presupunând că nici unul din partidele ungare nu are obiecţii faţă de susţinerea maghiarilor din afara ţării, ci doar faţă de modul în care se poate face aceasta.

Şi maghiarii din Slovacia ar dori să existe consens asupra legii, a arătat Pal Csaki, vicepreşedintele partidului Coaliţia Maghiară din această ţară. În opinia sa, legea va avea două efecte principale. Unul psihologic, însemnând că maghiarii din afara Ungariei vor fi conştienţi de intenţiile de ajutor ale ţării mamă, iar al doilea reprezentând crearea unui climat favorabil rămânerii etnicilor maghiari în ţările natale.

Pal Csaki şi-a exprimat speranţa că adoptarea legii nu va stârni voci antimaghiare, deşi a recunoscut că opoziţia naţionalistă din Slovacia încearcă frecvent să joace “cartea maghiară”. El a apreciat, însă, că pe termen mediu spiritele se vor linişti, iar legea va putea deveni un model pentru ţările vecine, menţionând că şi Slovacia are o lege privind slovacii de peste hotare.

Este greu să explici fiecărui soldat de frontieră sau vameş că şi maghiarii de peste hotare fac parte din poporul ungar, şi tocmai de aceea influenţa morală a legii va fi de cea mai mare importanţă, a afirmat la rândul său vicepreşedintele Uniunii Culturale a Maghiarilor din Transcarpatia /Ucraina, Sandor Milovan. El a adăugat că legea va avea un efect psihologic pozitiv asupra maghiarilor din regiunea transcarpatică prin faptul că va crea, după 80 de ani o punte între Ungaria şi maghiarii din afara ei.

 

 

■ MAGYAR NEMET – 3 mai 2001

Traducere de Mihaela Toth apărută în “MONDORAMA” – 4 mai 2001

 

România a început consultările cu Ungaria pe marginea proiectului de lege ungar privind statutul maghiarilor de peste graniţă

Consultările româno-ungare pe marginea proiectului de lege privind statutul maghiarilor din afara Ungariei, dezbătut în această perioadă de parlamentul de la Budapesta, au început la 2 mai printr-o întâlnire la Ministerul român de Externe între ambasadorul ungar în Rornania, Istvan Ijgyarto, şi secretarul de stat Mihai Dobre, relatează la 3 mai cotidianul ungar Magyar Nemzet. 

Preşedintele UDMR, Marko Bela, a apreciat într-un cotidian naţional român de limbă maghiară că aplicarea prevederilor legii statutului etnicilor maghiari în România ar putea întâmpina un mediu ostil şi că sunt necesare negocieri pentru a depăşi obstacolele de principiu care există la nivelul clasei politice şi al opiniei publice. În timp ce presa apropiată de guvernul de la Bucureşti critică în continuare şi proiectul de lege, celelalte mass-media tind să acuze Ministerul român de Externe de pasivitate, iar Uniunea Democrată Maghiară din România susţine planul guvernului ungar şi face o paralelă cu relaţiile dintre România şi Republica Moldova şi intenţiile de ajutor ale Bucureştiului, scrie a cotidianul ungar.

Bucureştiul doreşte ca începând din luna iulie cetăţenii Republicii Moldova să intre în România pe bază de paşaport, pentru a satisface aşteptările Uniunii Europene, iar premierul român, Adrian Năstase, a declarat la 1 mai, după vizita preşedintelui Republicii Moldova, Vladimir Voronin, în România, că Bucureştiul este gata să contribuie material la cheltuielile de circa 2.5 milioane dolari necesare pentru emiterea paşapoartelor, notează “Magyar Nemzet”.

În timp ce guvernul român si cel slovac îşi manifestă preocuparea faţă de viitoarea lege ungară, atât România, cât şi Slovacia asigură la rândul lor minorităţilor lor de peste graniţe drepturi şi avantaje, arată cotidianul ungar. Legea românească cu privire la românii de peste graniţe, adoptată în 1998, care are obiective mai modeste decât cele similare din Slovacia şi Polonia, nu oferă legitimaţii naţionale şi nu oferă un statut special în ţară minorităţilor româneşti de peste graniţă. Se referă în schimb la crearea unui fond în sprijinul iniţiativelor comune cu comunităţile româneşti din afara ţării în sfera învăţământului, culturii, schimbului de tineret, ca şi pentru finanţarea unor, intervenţii medicale. Tinerii români de peste graniţele ţării se pot înscrie într-o anumită măsură în sistemul de învăţământ din România, beneficiind în perioada studiilor de alocaţii, cazare gratuită şi o serie de alte facilităţi.

Guvernul Meciar a adoptat în 1997 o lege cu privire la slovacii din afara ţării care le asigură acestora, pe lângă facilităţi de călătorie, drepturi nelimitate la muncă şi învăţământ. Etnicii slovaci din alte ţări au astfel posibilitatea să cumpere bunuri imobile în Slovacia şi să primească pensie. Pot beneficia de prevederile legii cei care dispun de un act care să le dovedească originea etnică sau sunt membri ai unor organizaţii slovace recunoscute, culturale sau de alt gen. Documentul este denumit paşaport pentru slovacii din afara ţării, iar de problemele administrative de stat legate de emiterea lui se ocupă Ministerul de Externe şi reţeaua sa de consulate. Potrivit informaţiilor de care dispune “Magyar Nemzet”, un asemenea paşaport a fost solicitat de un total de două-trei sute de etnici slovaci, în primul rând din Occident, iar din Ungaria de 12 persoane.

Polonia doreşte la rândul său să adopte o lege privind statutul celor 16 milioane de polonezi din afara ţării, care să prevadă posibilitatea revenirii lor în ţară şi acordarea cetăţeniei poloneze, scrie cotidianul ungar. Deocamdată polonezii care se întorc pot lucra şi locui în ţară prin grija administraţiilor locale, iar statul le oferă un ajutor semnificativ. Există un proiect de lege care a fost trimis spre analiză organizaţiilor de polonezi de peste hotare şi care stipulează că primi legitimaţie de polonez cei care au fost cetăţeni ai Poloniei, cei care îşi pot dovedi originea polonă prin acte, cum ar fi certificatul de naştere sau certificate şcolare, cei care au servit în unităţi militare poloneze sau au fost închişi ori deportaţi din cauza originii poloneze. De asemenea, este suficientă cunoaşterea limbii polone sau declararea naţionalităţii poloneze. Proiectul de lege asigură totodată beneficiarilor dreptul de şedere pe termen nelimitat în Polonia şi drepturi similare cetăţenilor polonezi în ce priveşte serviciile sociale şi învăţământul, inclusiv înscrierea la şcoli de stat şi îngrijiri medicale gratuite.

 

■ Publicaţia “The Budapest Sun” 

● 3 mai 2001 

Neighbors voice concern over Status bill (Redacţia)

Several of Hungary’s neighbors have expressed official concern over the Government’s recently proposed status law, intended to govern the legal status in Hungary of ethnic Hungarians living abroad. 

If approved by Parliament, the legislation would potentially affect an estimated three million ethnic Hungarians living in Austria, Croatia, Romania, Slovakia, Slovenia and the Ukraine, mainly in territories separated from Hungary following the Trianon Treaty of 1920. 

During an official trip to Budapest where he met Prime Minister Viktor Orbán, Slovakian Premier Mikula Dzurinda expressed doubts over his country’s approval of the proposals. 

“Certain aspects of the plan could, in practice, cause the atmosphere between Hungary and its neighbors to deteriorate,” he told a post-meeting press conference. 

Dzurinda stressed that Slovakia, where an estimated 600,000 ethnic Hungarians live, in no way rejected the proposal outright, but expected consultations to be carried out by Hungary with the governments of the countries affected by the legislation prior to deciding on its final form. 

Following Dzurinda’s remarks, József Szájer, house caucus leader of the senior governing coalition party Fidesz, led a delegation to Bratislava to meet with Jan Figel, the Slovakian Foreign Ministry State Secretary. 

Figel told the Hungarian delegation that Slovakia’s concern was that the status law could constitute a legal connection between Hungary and Slovakian citizens.

Szájer assured Figel the legislation’s sole intention was to bring benefits to ethnic Hungarians, and wouldn’t cause constitutional problems. 

Orbán did not think the status law would have adverse effects on bilateral relations with neighboring countries. “On the contrary, it will contribute towards regional stability,” he said. 

Romanian Prime Minister Adrian Năstase, speaking in Bucharest, was less reserved in expressing concern over the Orbán Cabinet’s plan, accusing Hungary of introducing “discriminatory” legislation. Referring to former Hungarian Prime Minister József Antall, who in 1990 controversially stated he considered himself Prime Minister of 15 million Hungarians (Hungary’s population was 10 million),

Năstase accused the Hungarian Government of populist pre-election politics. 

“It seems that in the run up to the elections Hungary is looking to deal with this matter by way of a compromise between Antall and the watered-down version proposed by the MSZP (The Hungarian Socialist Party),” he said. 

Romania has by far the largest population of ethnic Hungarians, an estimated 1.6 million who live mainly in northern Transylvania. 

Ukranian Ambassador to Hungary Orest Klympush took a more positive position at an embassy press conference. "The bill could well be modified between now and the time it goes before Parliament," he said, adding that the Ukraine expected Hungary to show sensitivity towards the 200,000 ethnic Hungarians in his country.

 

■ Postul de radio “Europa Liberă” 

● 05 April 2001 

Romania worries about hungarian status bill

Visiting Romanian Foreign Minister Mircea Geoană told reporters in Budapest on 4 April that Romania was not informed in a timely fashion about Hungary's plans to grant special status to ethnic Hungarians from neighboring countries. “This is potentially a very sensitive domestic issue,” Geoană said, adding that “we know nothing about this so-called status law.” His Hungarian counterpart Janos Martonyi said that a Hungarian delegation will soon visit Bucharest for talks on the proposed legislation, which is expected to be ratified by the Hungarian parliament next month. Martonyi said Hungary does not intend to introduce visas for Romanian citizens and will urge the EU to drop visa requirements for Romanians. “We hope that by the time Hungary is admitted to the EU, Romania will be removed [from that list],” Martonyi concluded. During his trip to Budapest, Geoană also met Prime Minister Viktor Orban and opposition Socialist Party Chairman Laszlo Kovacs. 

 

 

 

 

● aprilie 2001

Cabinet approves draft bill on ethnic hungarians

The government approved a draft bill on granting special status to ethnic Hungarians abroad, Foreign Ministry State Secretary Zsolt Nemeth told reporters on 20 March. Nemeth said he estimates that some 800,000 ethnic Hungarians will claim certificates entitling them to social benefits and allowances in education, transport, and health. One of the preconditions for such benefits is that the claimant should have no intention to settle in Hungary and should not represent any national security risk, Nemeth explained.

According to the bill, ethnic Hungarian families with at least two children will receive a minimum annual benefit of 20,000 forints ($70), if they send their children to Hungarian-language kindergartens or schools. 

 

 

■ RFE/RL Newsline Central & Eastern Europe 

● 6 aprilie 2001

Hungary briefs diplomats on status bill

Foreign Minister Janos Martonyi on 5 April briefed ambassadors from EU and NATO member-states, as well as those from neighboring countries, on a status bill that would provide benefits for ethnic Hungarians abroad. Martonyi stressed that the bill is in full harmony with the country's foreign policy priorities, and with the objectives of the Euro-Atlantic integration and regional cooperation.

nu conţin articole referitoare la această temă.

